text:
Prome Minister Evelyn Wever-Croes: Como simbolo di desaroyo y crecemento economico, PROME MINISTER TA PLANTA MATA DEN CADA DISTRICTO RIBA SU FECHA NATAL
Prome Minister Evelyn Wever-Croes:
Como simbolo di desaroyo y crecemento economico,
PROME MINISTER TA PLANTA MATA DEN CADA DISTRICTO RIBA SU FECHA NATAL
Diasabra 5 di December, Prome minister Evelyn Wever-Croes a haci aña. Manera a bira un costumber bunita, e dia aki pa Prome Minister no ta pasa voorbij sin cu e ta haci algo special y simbolico den comunidad. Añanan anterior cu 2020, Prome Minister a organisa eventonan pa nos muchanan sea ta na scol of den forma di evento.
Aña 2020, pa motibo di Covid, no ta un aña pa celebra pero si un aña pa duna un contribucion na futuro desaroyo di nos pais. Asina tambe a nace e idea pa hunto cu DOW, planta un mata di fruta den districtonan na Aruba. Esaki no pa solamente den futuro goza di e fruta dushi y saludabel cu esakinan lo bay brinda, sino tambe lo keda como un simbolo di desaroyo y crecemento economico den cada districto di Aruba.
Tambe, ta importante pa conserva nos planeta, y nos por yuda door di planta mas tanto mata posibel. E siguiente matanan di fruta a wordo planta na e diferente districtonan: MFA Noord, Macapruim. MFA Paradera, Mispel. MFA Sta Cruz, Tamarijn. MFA Savaneta, Mango. Hulp Bestuurskantoor SN, Casho. Santa Rosa a duna conseho cua mata ta miho pa planta den e districtonan.
“Cu esaki mi ta desea di enfatisa e importancia pa hunto lanta bek nos economia. Plantando cada mata fisico y simbolicamente y duna speransa cu ta hunto nos lo sali for di e crisis aki y nos lo sali mas fuerte. Esaki no ta dia pa celebra, sino un dia pa conscientisa. Y ohala cu e matanan aki por duna bunita y dushi fruta y pa nos semper recorda loke esaki ta simbolisa, cu ta e desaroyo economico den cada districto di nos pais. Ohala cu esaki por bira un tradicion na Aruba: planta un mata riba fecha natal”, Prome Minister e expresa.


c: text/html

text:
ALGUN TEPS RELASHONA KU HIGIENA, KONSUMO I PREPARASHON DI KUMINDA DURANTE PERIODO DI KARNAVAL
Geplaatst op 14 February 2020 dor di Ministerio Salubridat Públiko, Medio Ambiente i Naturalesa
Algun teps relashoná ku higiena, konsumo i preparashon di kuminda durante periodo di Karnaval
Willemstad – Salú di hende ta dependé di vários faktor di nos medio ambiente. Higiena ta un di e pilarnan mas grandi den e struktura di salubridat di ser humano. Pa e motibu aki Gobièrnu tin algun punto importante ku komunidat tin ku tene kuenta kuné pa salbaguardiá salú en general.
Higiena i kuido personal
Bebe sufisiente líkido (awa).
Kome na tempu i evitá di kome kuminda ku a para hopi den solo.
Bebe bo remedinan i kana ku informashon di bo remedi den bo tas/ pòtmòni.
Evitá di tene relashon seksual pero si bo disidí di hasié usa protekshon.
Tene bo kurpa limpi, espesialmente bo mannan.
Kana ku un bòter di awa chikí pa bo uso personal.
Sòru pa bo tin papel sanitario (tissue) serka bo.
Usa bon produkto pa evitá ku bo ta soda hopi.
Bisti paña kómodo i no paña ku ta hopi pèrtá.
Kuida bo pianan, nan mester ta kómodo i kòrda sosegá nan bon e dianan. promé ku bo bai wak òf partisipá den marcha.
Teps na momentu di kumpra kos
Departamentu di Salubridat (THZ) ta kontrolá tur bendedó di kos riba ruta di Karnaval. Nan tei pa yuda vigilá e parti di higiena. Tene kuenta ku bo konsumo i unda bo ta kumpra kos.
Tene kuenta ku:
Chèk si e establesementu tin pèrmit pa bende kos.
E trahadó tin pèrmit pa bende kos. E pèrmit mester ta poné un kaminda ku e kliente por mira.
Limpiesa di e lugá/ bendedó.
Wak si e trahadó ta adekuá bistí. (kabei tapá, uña limpi etc).
E lugá tin labamano òf un kaminda ku e trahadó por limpia su man.
Chèk fecha di vensementu di e produkto.
Wak i hole e kos di kome pa evitá di kome algu dañá.
Finalmente si bo no ta konfia no kumpra kos einan. Bai un otro kaminda ku si. bo tin konfiansa.
Teps pa ora bo ta prepará kuminda
Evitá di usa hopi salu i suku.
Kòrda laba bo mannan.
Chèk fecha di vensementu.
No usa hopi zeta.
Tin kuminda ku ta daña hopi lihé den solo. Evitá di bai ku salada di batata, tuna i marisko. Si bo ta bai kuné, konserva esakinan bon den eis.
No eksponé bo kuminda na airu liber.
Ministerio di Salú, Medio Ambiente i Naturalesa ta hasi un yamada na kada suidadano pa gosa di Karnaval pero di un forma responsabel.

robotstxt: allowed

filter: keep


text:
Geplaatst op 15 May 2019 dor di Ministerio Tráfiko, Transporte i Planifikashon Urbano
Komo parti di Strategia di kresementu pa Kòrsou
Trabounan pa realisashon di Parke di Mangrove I ta bai kuminsá.
Willemstad – Ku firmamentu di akuerdo entre Gobièrnu di Kòrsou i e kompania “Heuverman Ibis” ta dal un paso konkreto pa kombertí e área di mangove na Ref den un goya di un parke. E akuerdo a keda firmá, den presensha di Minister di Tráfiko, Transporte i Planifikashon Urbano, señora Zita Jesus-Leito, dor di, direktor di sektor di infrastruktura i planifikashon urbano, señora Manuel i representantenan di Domeinbeheer. Na aña 2016 e kompania “Heuvelman Ibis” a gana e destaho públiko pa hasi e trabounan di saniamentu di e Parke di Mangrove I i pa despues sigui ku e transformashon di e parke aki. Kreashon di e Parke di Mangrove I ta un di e proyektonan realisá den kuadro di Programa pa Desaroyo di Ref ku ta forma parti di e Strategia di Kresementu pa Kòrsou.
“Kòrsou tin un sentro di siudat ku un balor kultural históriko enorme i e área di Ref ta forma parti di nos sentro di siudat. Den kuadro di kreashon di e Ref di futuro, mester krea un área ku ta sano i saludabel pa komunidat di Kòrsou i tambe esnan ku ta bishita nos pais por disfrutá di dje. E parke di Mangrove lo keda kombertí den un parke ekológiko ku tantu lokalnan komo turistanan por hasi uso di dje, sea pa kana libremente òf pa nabegá den dje ku kano.” Minister Jesus-Leito a bisa.
Aktualmente e parke di Mangrove ku ta keda entre e parti nort di e terminal di krusero di CPA, na parti sùit di tereno Courtyard Marriot, wèst di pisina Benie Leito i ost di Stadion di Ref – konosí komo Mangrovepark I – ta hopi sushi i kontaminá. Lo limpia e área aki dor di hasi e trabounan di saniamentu nesesario pa despues por transformá esaki den un parke di Mangrove. Di e forma aki lo eliminá e problema di sangura ku ta eksistí i e holó desagradabel.
E trabounan ta partí den dos fase. E promé fase lo ta e parti di saniamentu di e Parke di Mangrove ku e trabounan di draga (bagger) korespondiente. E fase aki ta dura seis (6) luna i ta planea pa kuminsa mei mei di yüni 2019. E di dos fase, ta sigui mesora despues. Den e fase aki ta pone instalashonnan nesesario pa krea e rutanan den e parke kaminda e kano nan por nabegá i krea kaminda hende por kana. E fase aki tambe tin un durashon di seis (6) luna.
Minister Jesus-Leito a bisa ku ta di suma importansia ku durante tipo di proyektonan grandi asin’aki, nos hóbennan tambe ta haña oportunidat pa trabou. Pa e motibunan aki ya kaba a hasi kontakto ku instansianan konserní pa asina sigurá partisipashon laboral di komunidat di Kòrsou.
E proyekto aki ta un bon ehèmpel pa mustra kon di un forma determiná Minister Jesus-Leito huntu ku ministerio di Tráfiko, Transporte i Planifikashon Urbano ta traha na desaroyo balansa i duradero entre naturalesa i ekonomia.


text:
Djaluna, 13 di ougùstùs 2021. Universidat di Kòrsou Dr. Moises Da Costa Gomez (UoC) i Tourism
Corporation Bonaire (TCB) a inisiá un koperashon na Boneiru pa desaroyá talentonan lokal den e
sektor turístiko i hospitality riba nivel di HBO.
Durante di un seshon di informashon, ku a tuma lugá na Captain Don’s Habitat, e direktor di TCB,
señor Miles Mercera a splika ku Boneiru ta spera un kresementu enorme den e sektor turístiko. Segun
señor Mercera, lo bin 1000 pa 1200 kupo di trabou den e sektor aki. Pesei e ta kontentu ku TCB lo bai
traha huntu ku UoC pa por brinda e International Hospitality & Tourism Management (IH&TM) program
na talentonan lokal na Boneiru.
Señora Pamela Rush, Program Director di e IH&TM program a duna splikashon tokante e estudio di
bachelor. E ta un estudio di kuater aña ku a keda desaroyá, basá riba e demanda di e sektor turístiko i
di hospitality. E studiantenan ta risibí un preparashon amplio ku ta enserá ku ta dediká hopi atenshon
na eksperensia práktiko i eksperensia den e sektor.
UoC ta ofresé e posibilidat na e studiantenan di Boneiru pa permanesé riba Campus di universidat.
Pa mas informashon, por manda un mail na sef.office@uoc.cw
Pa inskripshon di e IH&TM program, por subi www.uoc.cw/admissions.
KOMENSIO PA DESAROYÁ TALENTONAN LOKAL DEN E SEKTOR TURÍSTIKO I HOSPITALITY RIBA NIVEL DI HBO.
Djaluna, 13 di ougùstùs 2021. Universidat di Kòrsou Dr. Moises Da Costa Gomez (UoC) i Tourism


text:
Video di asesinato na kent u zelf
Komo ku diferente media a pone nos tambe ta publika e. Paso kon ku bia polis a pidi yudansa i sin e video aki nos no por yuda. Tur hende wak i denunsia e persona aki paso mester solushona e krimen aki.
Komunikado di polis mes ta pidi yudansa:
KOMUNIKADO DI KUERPO POLISIAL KÒRSOU
210/ 2017
15 yüni 2017
Yamada na komunidat pa yudansa
Departamentu di Komunikashon i Prevenshon
Página 1
KUERPO POLISIAL KÒRSOU SIRBI I PROTEHÁ
Djaweps 15 di yüni 2017, alrededor di 05.30 or, Sentral di polis a dirigí un patruya na Kaya
Kent Uzelf na altura di un lugá di parker di un negoshi ku ta bende kuminda, despues di a
risibí informashon ku deskonosínan den un vehíkulo mester a lòs vários tiru dirigí riba un
hòmber. Despues a resultá ku e homber aki, Dwight Ansermo Felida nasé na Kòrsou, 21
aprel 1968 a fayesé na e sitio. E víktima tabatin algun herida di bala na e parti ariba di su
kurpa.(komunikado di prensa number 208/2017).
Den oranan di dia a sali un video den medionan sosial ku ta duna indikashon riba algun
aspekto ku a tuma lugá promé, durante i un ratu despues di e asesinato aki. Un kantidat di
kompatriota a tuma nota i a komparti e video aki. Nos ta na altura ku tin informashon den
komunidat di persona(nan) ku por a rekonosé e asesino mes of e outo den kual e
asesino(nan) tabata trafiká.
Polis ta supliká un i tur ku ta dispone di informashon di e kaso aki pa pasa e informashon
aki na polis na number di telefònnan: 917 i 108 (riba e number aki bo anonimidat ta
garantisá).


text:
E ta biba di bijstand y awor e tin algun dia sin baña y sin come, no tin hende pa yud’e!
Na nos redaccion a yega na nos conocimiento un caso tristo pero cu tin mester di atencion. Ta trata aki di un persona diabetico cu tabata tin poco mas di 3 luna interna den hospital pa un malesa pero esaki a ser trata na hospital pero ainda e tin dolor fuerte y no por move. E ta bibando den un camber na un cas na Jan Flemming unda ningun hende por yud’e ya cu e hendenan di e cas ey ta traha henter dia, nan ta sali mainta tempran y ta yega te anochi laat. Desde cu ela sali for di hospital e ta sin baña y sin com’e. E no tin ningun familiar pa wak p’e pa colmo diabierna mainta un prima ruman di dje a fayece door di negligencia medico.


text:
KRALENDIJK – Den luna di aprel fundashon Boneiru limpi i bunita den koperashon ku Selibon N.V. a organisá e promé akshon di limpiesa “Clean up Drive Through” den e bario di Rincon. Apesar ku e pandemia di Covid-19 ta asotando nos komunidat, nos a logra di hasi nos trabou dor di tene Boneiru limpi, bunita pa sigui mantené un medio ambiente limpi i sano pa nos komunidat.
Nos a pone énfasis riba e bario di Rincon poniendo bakinan di shushi na sitio nan stratégiko pa e “clean up drive trought”. Fundashon Boneiru Limpi i Bunita den koperashon ku Selibon N.V. kier a yama danki na e bario di Rincon i su poblashon ku a hasi bon uso di e oportunidat aki pa a tene nan bario limpi i bunita.
A kolektá un total di 2240 KG di shushi gròf ku a wòrdu depositá den e bakinan ku a pone na lugánan stratégiko den e bario. E sigiente bario pa luna di mei lo ta Belnem. Keda pendiente paso bo bario tambe ta yega na bùrt.
Nos ke konsientisá e pueblo di Boneiru pa tuma e tempu di krisis aki pa sigui mantené nos medio ambiente limpi i bunita pa asina nos sòru pa un forma di bida saludabel i seif.


text:
KANDELA DEN MONDI
Alrededor di 8.30 or ribadjamars 12 di oktober, sentral di polis a risibinotifikashonkutabatinkandela den unmonid den besindario di Kaya Endeavour. Na yegada di patruya a resulta ku tabatin pida mondi chikitu na kandela. Brantwer a bin na e sitio i a paga e kandela. No tabatin herido.
AKSIDENTE ENTRE DOS OUTO
Riba djamars 12 di oktober un aksidente entre dos outo a tuma luga riba Kaya Amsterdam. Un di e outonan kier a kita na su man robes i no a mira e outo ku tabata biniendo ku konsekuensia ku nan a dal den otro. Ambulans a transporta shofur di e outo ku tabata biniendo pa hospital pa tratamentu mediko.
DETENSHON
Den oranan di anochi riba djaluna 11 di oktober a detene un homber di inisial R.A.J.B. na Kaya Raspa dor ku e tabata maneha bou di influensia di alkohol. A konfiska su outo i a kita su reibeweis.
E LIÑA DI TEP ANONIMO
Ora yama e liña di tep anonimo (+599 717 7251) ta kompletamente anonimo pasobra ta un sistema di kompiuter ta kue telefon. Bo ta graba bo tep despues di kua ta manda e grabashon pa e departamentu konserni pa skuche i pa asina, si ta nesesario, tuma akshon.
Kontribui bo tambe na seguridat di bo komunidat i no duda pa yama e liña di tep den kaso ku bo ta testigu di un echo kastigabel.


text:
Na fin di 2014 Parlamento di Aruba a vota unanimamente riba dos ley pa mehora e calidad di nos salud...Read more
Durante e conferencia crucero di Platinum Associate Member Advisory Council (PAMAC), cual actualmente ta tumando luga na Aruba, A.T.A. conhuntamente...Read more
Recientemente Minister Arthur Dowers a bishita e Centro di entrenamento di husticia na Balashi pa ricibi diferente vehiculo cu a...Read more
Riba peticion di algun habitante di Noord Cura Cabai, Prome Minister Mike Eman a haci un bishita diamars atardi. Bisiñanan...Read more
Agencia di evaluacion Standard & Poors ta mantene rating di Aruba di BBB+/A-2. E ratingnan ta un refleho di lasonan...Read more
Un boluntario di e kerki, Sra. Rosa Croes a splica con duro a traha pa por a logra a drecha...Read more
Departamento di Cultura tambe kier pidi pueblo pa ora di bay kima sigui e tradicion di antes, dus no bay...Read more
FootFit ta anuncia ku nos a join e Famia di Paseo Herencia Mall y awo bo por shop nos prestigioso...Read more
Un total di 20 mil florin cu Kapel di Piedra Plat a haya donacion pa por drecha e kapel, a...Read more
Tur reunionnan pa actividadnan pa Dera Gai a tuma luga, pa cual aki Sr. Stanley Dabian di Departamento di Cultura...Read more
Semper bo kier a traha un pelicula, pero bo no sa con pa yega na e recursonan? Fundacion CINEARUBA su...Read more
E tradicion anual di un mid-year party, organisa door di Playa Linda Beach Resort, un biaha mas a yuda reconoce...Read more
Diaranson Ministerio Publico bou ordo di Fiscal a duna ordo na recherchenan encarga cu e caso IBIS pa bay detene...Read more
Aruba Airlines a wordo estableci na 2006 door di Sr Onno de Swart. Como parti di Aruba Airlines su desaroyo,...Read more
Jocylin Croes a forma parti di e delegacion di Aruba pa e conferencia cu a tuma luga na New York,...Read more
Den medionan di comunicacion, a start un confusion tocante e hecho cu supuestamente lo a debolbe cosnan cu lo a...Read more
Seraida Pemberton ta directora di Stichting Reclassering & Jeugdbescherming. E ta splica den ki momento nan ta drenta pa yuda...Read more
Tur aña Cuerpo Policial tin un klas di agentenan cu lo finalisa nan trayectorio escolar pa asina nan haya nan...Read more
Manera ya ta conoci, e siman aki nos isla lo ta anfitrion di un grupo masha importante di ehecutivonan di...Read more
Prome Minister Mike Eman durante e bishita na e brug nobo di Green Corridor, a señala cu Gobierno di Aruba...Read more


text:
Den 2020 no a recauda ningun tipo di fondo, pero a inverti casi 118 mil florin den servicio di Cuido
Presidente di Koningin Wilhelmina Fonds Aruba sra Lilian Prince a duna un relato financiero di aña 2020 y a trece dilanti cu den 2020 e fundacion no por a recauda niun tipo di fondo debi na e pandemia. Esaki ta prome biaha cu algo asina ta sosode den e 59 añanan di existencia di e fundacion. Asina mes Koningin Wilhelmina Fonds a sigui duna su servicionan normal, mientras cu tur otro instancia a stop. Covid a drenta pero cancer a sigui su rumbo.
Pa aña 2020 ta mustra cu e fundacion a ricibi 60% menos entrada compara cu 2019. Tambe e fundacion tabatn 36% menos gasto cu e aña anterior pero si 200% mas gasto cu a ricibi na entrada y e gasto mas grandi ta bin di e parti di cuido na cas. Thuiszorg ta forma 62% di tur gasto. Despues ta bin e gastonan di oficina cu ta 12%. Lite Life ta 10% di tur e gastonan y articulonan di masectomia ta 4.2% di tur gasto.
Gasto di cuido na cas ta keda halto paso e fundacion ta hinca hopi ora den e parti di asistencia na cas. Aña pasa a inverti Awg. 117.193,94 cual ta ensera casi 5412 ora di trabou. Esaki ta servicio di cuido na cas den siman, den weekend y riba dianan di fiesta. Mester tene cuenta cu e enfermeranan cu ta traha cu Koningin Wilhelmina Fonds ta traha como freelancers y ta traha ora tin pashent, pero na e momentonan aki tin pashent constantemente. E suma cu ta paga e enfermeranan ta den siman Awg. 20, den weekend Awg. 30 y riba dianan di fiesta ta paga Awg. 40 pa ora. Mester tene cuenta cu den un aña ta 6 luna tin sin dianan di fiesta y 6 luna cu diferente dianan di fiesta, esta di december te cu mei. Lunanan cu ta cay e fundacion pisa.
Sra Lilly Prince ta contento cu e fundashon a sa di coba dam y warda awa y asina por a carga e lunanan tras di lomba. Pero awor cos ta birando dificil y ta importante pa cuminsa recauda fondo. E fundacion a manda carta pa autoridadnan concerni y ta wardando si lo haya aprobacion pa colecta riba caya manera ta e custumber anualmente den lunanan di april y mei. Awor aki a jega e momento pa cuminsa recauda fondo pa asina sigui brinda comunidad e ayudo cu nan ta pidi.
Pa ciudadanonan cu kier haci un donashon na Koningin Wilhelmina Fonds, por haci esaki online via nan banco faborito y tambe via Pay.aw. E cuentanan bancario ta: Aruba bank 261145450190, Banco di Caribe 80710901 y CMB 112039705


text:
Oranjestad-Siman pasa na momento cu un cantidad di contractant di Gobierno tabata haya e noticia di nan retiro, Minister Eman tabata brindando incentivo di solidaridad na su hendenan pa nan no perde trabou. Aki ta na unda e otro empleadonan di Gobierno cu a keda 100% sin trabou ta puntra nan mes, ta cu cuanto midi Gabinete Eman ta midi?
Den un articulo di prensa nos Minister Eman a splica cu pa yega na un presupuesto balansa na 2017, esaki ta rekiri un maneho hopi strak, bahamento di gasto den tur ministerio y decicionnan fuerte. Como ehempel e mandatario a splica cu den su ministerio a toke pa baha gasto di personal. Pero como cu e no kier manda ningun hende cas a yega na e acuerdo pa duna su hendenan un incentivo di solidaridad den cual ta baha nan salario cu 5 pa 8%. Pues asina tur empleado rond di Minister Eman ta keda cu nan trabou y solamente ta haya un reduccion di nan salario.
Sinembargo na otro departamento di Gobierno manera Belastingdienst, Sociale Zaken y Arbeidszaken, empleadonan a wordo notifica di nan retiro pa cual nan ta keda 100% sin trabou. Constatando e diferencia aki, hopi ta puntra nan mes, ta cu cuanto midi Gabinete Eman ta midi? Con por ta posibel cu esnan rond di Minister Eman por haya rebaho di salario entre 5 cu 8% kedando cu nan trabou, siendo cu otro trahador di Gobierno ta haya retiro cu 100% di rebaho di nan salario? Pakiko Gabinete Eman ta discrimina hasta su mesun hendenan di e forma aki?
Mester remarca cu si Minister Eman di berdad ta un homber di palabra y si di berdad e ta stima hende mescos cu e ta brazanan y sunchinan, e mandatario di basta dia lo mester a intermedia cu Ministernan Yrausquin y Croes pa nan tene hende na trabou cu salario reduci enves di manda nan cas cortando100% di nan salario. Pesey e conseho na esnan cu a wordo retira ta, pa bay serca Minister Eman y pidi e mandatario pa e por ofrece e mesun incentiva di solidaridad cu ela ofreve na su hendenan, na tur esnan cu nan salario a wordo corta cu 100%. No por ta asina cu ta midi cu mas cu un midi den un solo Gobierno dunando algun hende incentiva di solidaridad y lagando otro 100% sin trabou.


text:
37-2019 – KvK un biaha mas stimulando oportunidadnan comercial: Evento Minibar a tuma luga diabierna y birando mas popular
Oranjestad – Camara di Comercio y Industria (KvK) a organisa diabierna 30 di augustus ultimo un biaha mas e evento Minibar. Durante e evento aki ta ofrece na esnan presente e oportunidad pa sea crea of stimula oportunidadnan comercial y di e forma aki stimula interaccion entre empresarionan, “young professionals”, gerencia di companianan, companianan innovativo y representantenan di departamentonan di gobierno. Esaki ta parti di e vision di KvK pa stimula e enlace entre sector priva y sector publico y asina duna forsa na e economia di Aruba.
E evento a tuma luga den Lounge 101 di Stellaris Casino. E evento Minibar ta limita na 50 persona cu a haya invitacion pa tuma parti na e anochi aki. Asina esnan presente a haya e oportunidad pa disfruta di un anochi ameno, bon acompaña di premium bar y hors d’oeuvres. Mixologist a traha pa e invitadonan presente special Bacardi mojitos.
Sra. Yazira Javois-Feliciana, Director di Marketing & Slot Performance ta contento cu un biaha mas nan por aporta cu Minibar y yuda e economia di Aruba. Sr. Jordy Koolwijk, CEO di Global Wings Media como un invitado na e evento di Minibar den pasado a indica cu e la gusta e evento biaha pasa y e la haya oportunidad di haci negoshi cu otro invitadonan presente. Den cuadro di esaki e la ofrece pa e biaha aki sponsor e evento cu un photoshoot profesional.
Esnan presente a tene diferente discusion cu otro y por a mira cu tabata un anochi unda hopi comerciante a tene interaccion cu otro. Varios a indica cu nan a haya oportunidad pa intercambia ideanan y yega na acuerdonan di negoshi den un ambiente hopi agradabel. Hopi a probecha y traha pa reenforsa e enlacenan comercial y tambe purba crea enlacenan nobo.
E comunidad comercial ta haya oportunidad di crece via eventonan manera esaki cu KvK kier sigui stimula. KvK kier informa cu lo bay sigui organisa e evento Minibar. Mirando e recepcion cu e evento ta haya cerca hopi di e comerciantenan local cu a atende e evento cu ta mira e beneficio pa nan negoshi y comercio en general.
Un danki ta bay na Stellaris Casino pa yuda haci e evento aki posibel. Pa mas informacion over futuro eventonan di Minibar tuma contacto cu Business Information and Support di KvK via 582-1566 ext. 27/35/42/30 of manda un e-mail pa: businessinfo@arubachamber.com.
Aruba, 31 augustus 2019
Camara di Comercio y Industria (KvK)Scroll To Top


text:
KÒRSOU – Marva Veijler i su kasá tin un diferensha di opinion den supermerkado. Marva ke kome kousebant i su kasa ke kome algu diferente.. “Kousebant i yambo nos por paga ainda, sobrá di e preisnan di bèrdura ta muchu haltu”, Marva ta bisa. Su kasá ta komprondé pero e ta keda riba su punto. “E kousebant ta koló maron anto kasi e no tin sabor”, e ta bisa na un manera iritá.
Bèrdura i fruta ta keda karu na Kòrsou i esaki no ta straño. Hende i kompania ku ta kultivá produkto nan mes masha lihé ta haña nan ku un problema di awa. “Si bo ke laga algu krese bo mester invertí”, Jan Francke ku mas ku dies aña pasá a kuminsá kultivá na plantashon Daniel, ta bisa. Berber van Beek, permakulturista ta añadí: “Sin awa bo no por funshoná.”
E hendenan ku ta kultivá na kas na Kòrsou por haña awa grátis. Via e departamento Maneho Agrario i Peska (ántes Landbouw, Veeteelt en Visserij) di Ministerio di Salubridat, Naturalesa i Medio Ambiente, nan por pidi esaki. Un bon plan, Provacia Mercelina a pensa i el a pidi e ‘awa grátis’ algun luna pasá. “Te awe mi no mira ni tende nada. Mi mes ta paga e awa, ma mi no por wanta esaki muchu mas. Normalmente mi tabata paga 25 florin pa luna i awor ta 150 florin. Mercelina no ta su so. Tin hortikultor tin un aña i mei ta warda awa kaba.
Pilot
Trahadó den maneho Stanley Martina ta konfirmá e problema. E ta bisa ku e lista di espera ta largu pasobra nan tabatin un trùk so i e ta dañá. “Entretantu nos a haña ayudo si: PdVSA a pone un trùk disponibel i un persona privá tambe.” Martina ta splika ku e proyekto ta un pilot ainda. “Nos ta trahando riba dos trùk èkstra pa suministrashon di awa i e proyekto ta kue forma mas i mas.” Pero por lo pronto no tin un solushon pa e kultivadónan di kas.
Invershon
Pa Francke e suministrashon grátis di awa no ta un opshon: e mester di hopi mas awa i p’esei el a instalá un sistema. Pa protehá su matanan kontra solo el a pone gasa di sombra rònt di nan. Esaki ta protehá kontra bestia tambe ku ke kome tur kos den su kurá. “Nunka bo no por protehá bo matanan kompletamente i pa kunukero chikí esaki ta un problema grandi. Si bestia kome dies porshento di mi matanan mes, ainda mi ta sobra sufisiente. Si nan kome e mesun kantidat serka e kunukeronan chikí nan ta sobra nèt tres rama.” Ora puntr’é si kultivashon di mata na kas ta bal e invershon Francke ta bon kla: “Si bo buska bon informashon i invertí den awa, sistema, kòmpòst i protekshon, bo por sobra algu. Bo no ta bira riku si.”
Spar awa efisientemente
Van Beek ta usa entre otro téknika for di permakultura pa spar awa. Via kònteiner ku ta konektá na otro i na e dak, e ta fangu awa i pa medio di tapa tera ku blachi e awa ta evaporá ménos lihé.
Segun Van Beek e suministrashon di awa grátis ta un bon medida di gobièrnu pero no esun di mas efisiente. “Pa aña tin mas ku 550 milimeter di awaseru ta kai i nos mester fangu esaki. Lástimamente kompra di un kònteiner ta un gastu grandi pa hopi hende. Gobièrnu lo mester supsidiá esaki ya tur hende por fangu awa. Ku awa Kòrsou ta un paraiso.”
Outor Elisa Koek


text:
E 2 sospechosonan a kere cu nan por a huy for di polis pero a garanan tog
Diadomingo madruga den area di Rancho polis a nota un auto sospechoso, mesora a bay pa par’e pero esaki a primi trot bay polis a start un persecucion den J.G. Emanstraat bay pariba pero e auto no kier a para djey na a sigui pa Van Leeuwenhoekstraat banda di La Granja pero atrobe sin stop nan a subi Caya G.F. “Betico” Croes y ta te banda di Sky Store polis a logra di par’e. Den e vehiculo a haya 2 persona cual ambos a ser deteni pa violacion di e “toque de queda” y evadi instruccion policial pa para.


text:
WILLEMSTAD – Kòrsou tin su mannan yen ku e refugiado di Syria Aktham Abu Fakher (26). Su kaso ta mustra klaramente ku e pais hóben tin difikultat di hèndel problemátika di strañero. Akhtam tin chèns di keda pegá sin solushon despues ku dia 19 di yanüari el a hui for di Venezuela.
Riba konseho di Embahada Hulandes na Caracas el a pidi asilo na Kòrsou. Aktham for di e dia ei ta detené, miéntras ku el a pidi asilo polítiko.
Maneho
E motibu ta e falta di legislashon riba e tereno di maneho di asilo. “Kòrsou no tin nada”, abogado Berend Scheperboer ta bisa. E ta okupá su mes ku maneho di strañero na Kòrsou. Den práktika esaki ke men ku ta improvisá. “Esaki bou di tur sirkunstansia ta haña un otro kontenido.”
Un funshonario di imigrashon na aeropuerto ta hasi e kos mas pió atrobe: “Si nos tin un problema na Hato ta yama un funshonario na telefon i ta e ta disidí kiko ta bai sosodé. A base di kiko no ta kla. E hòmber aki no tin outorisashon di minister kende ta e úniko ku komo eksepshon por tuma desishon.”
E kaso e siman aki a kue un otro direkshon ora a bira kla ku servisio di seguridat di Kòrsou tabata okupá su mes ku Aktham. Direktor di Krus Kòrá a laga sa esaki den un email na un representante di Aktham.
Papel
Formalmente UNHCR a designá e organisashon ei pa duna asistensia na refugiadonan na Kòrsou. Pero e direktor ta laga sa ku e no ke duna komentario riba e kaso. E ta asta nenga di ta envolví den e kaso, pero despues di poko tempu ta atmití ku Krus Kòrá si ta aktuando pa regla e bon papelnan pa Akhtam por bai Hulanda bai pidi asilo.
Berend Scheperboer ta pensa ku e chèns ta mas grandi ku e siriano por lo pronto lo keda den detenshon. “I esaki ta pèrmití tambe pasobra e no tin entrada.” E no por pidi asilo polítiko, pero detenshon eterno tampoko no ta un posibilidat. “Maksimalmente seis luna anto Kòrsou mester toler’é. Meskos ku un kantidat grandi di strañero ku no por saka, pasobra e pais kaminda nan a sali no ke nan bèk, manera Cuba. Falta di e maneho di asil ta toka mas hende.”
Boneiru
Tòg e abogado tin speransa pa Aktham. “Komunidat islamítiko na Kòrsou ya kaba ta regla un ke otro p’é. Nan lo tum’é den nan komunidat si, si e sali liber. Pero un biahe pa Hulanda for di aki lo no logra.” E funshonario di imigrashon si sa un solushon: “si e ta sabí e ta sali ilegalmente ku un boto bai Boneiru. E isla ei ta parti di Hulanda. Ei si nan legislashon ta reglá”
Outor Dick Drayer


text:
Bo ta sinti bo mes, mescos cu nos, involucra den e parti Caribense den Reino?
Bo ta sinti bo mes, mescos cu nos, involucra den e parti Caribense den Reino? Bo ta desea di duna nan proyectonan social un chens? E fondonan afilia ta haci iniciativanan social den e parti Caribense den Reino (financieramente) posibel. Den esaki nan por haci bon uzo di bo sosten!
Bo por sostene Stichting Kinderpostzegels Nederland, RCOAK, Oranje Fonds, Kansfonds y Fonds Sluyterman van Loo na diferente manera. Bay riba nan website pa mas informacion.


text:
Entrega di pèrmit di konstrukshon na Vidanova
Entrega di pèrmit di konstrukshon na Vidanova
Willemstad – Minister Tráfiko, Transporte i Planifikashon Urbano, Charles Cooper huntu ku Servisio pa Planifikashon Urbano (ROP) a hasi entrega di pèrmit di un plan di infrastruktura na e parti nort di e bario di Schelpwijk pa por konstruí un kantidat di mas o ménos 400 kas.
Fondo di Penshun Vidanova, ta bai aportá na un desaroyo ku ta di importansia pa Kòrsou, mirando ku e nesesidat pa kas ta haltu. Huntu ku su partnernan stratégiko Aqualectra i Institute for Future of Living, Vidanova lo bai desaroyá e proyekto Hofi Vidanova, un komunidat moderno i inovativo basa riba e konsepto di hòfi. E proyekto aki pronto lo ser lansa ku mas informashon pa tur persona ku mester i ku ta interesá pa kumpra òf traha un kas.
Pa mas informashon por tuma kontakto ku ROP via e number +5999433-3200. Tambe por manda Whats app na number di telefòn +5999511-3874 òf por manda e-mail na info.rop@gobiernu.cw.


text:
Sindikato Uní di Shofùr di Taksi (SINUSTA) ta terminá un palabrashon di preis kolektivo pa transporte for di aeropuerto bou di su miembresia despues di intervenshon di FTAC.
Tarifanan di taksi na Kòrsou ta regulá dor di Gobièrnu. E tarifanan regulá aki ta tarifanan máksimo. Esaki ta nifiká ku no ta permití pa shofùrnan di taksi kobra un kliente un preis mas haltu ku esun fiha pa lei. Pero e shofùrnan di taksi ta liber pa kobra e kliente un preis mas abou si.
Sindikato Uní di Shofùr di Taksi (SINUSTA) ta un sindikato pa shofùrnan di taksi /kargadó di pèrmit pa taksi. SINUSTA a aserka FTAC pa un konsulta tokante aplikashon di e Ordenansa enkuanto Kompetensia den e sektor turístiko. Durante e konsulta aki a bin dilanti ku den SINUSTA tin palabrashonnan kolektivo den kua ta fiha preis pa karedanan di taksi for di – i pa aeropuerto. For di investigashon mas detayá di FTAC a resultá ku e miembresia di SINUSTA di manera kolektivo a fiha e tarifanan aki i ta aplikando nan aktivamente.
E Ordenansa enkuanto Kompetensia den artíkulo 3.1, insiso 2, bou di a, eksplísitamente ta prohibí empresarionan pa hasi palabrashonnan kolektivo di preis den un asosashon. Empresarionan mester, konforme lei, fiha individualmente i independientemente nan propio preis pa nan produkto o servisio.
Di e manera aki ta krea kompetensia i kompetensia ta hiba na preisnan mas favorabel i mihó kalidat i servisio pa e konsumidó. Palabrashonnan kolektivo tokante por ehèmpel preis ta restringí e libertat di eskoho di e konsumidó i ta falsifiká kompetensia. Den merkadonan regulá, manera esun di taksi, tambe kompetensia ta posibel, paso kada shofùr di taksi ta liber ta kobra e kliente un tarifa mas abou. Pero tarifanan fihá den un asosashon, anke ta tarifanan mas abou di loke lei ta preskribí, tòg ta falsifiká kompetensia i esaki ta en pugna ku e Ordenansa enkuanto Kompetensia. E preis posiblemente lo por tabata ainda mas abou sin tal palabrashon di preis.
P’esei ora FTAC a konstatá e palabrashon di preis a instruí SINUSTA inmediatamente pa terminá esaki. E direktiva mesora a mustra disponibilidat pa aktua konforme e instrukshonnan di FTAC. A informá e miembresia di SINUSTA inmediatamente por eskrito di e nesesidat pa para e palabrashon kolektivo di preis. A hasi kla na e miembresia ku di awor en adelante kada persona riba su mes mester fiha su tarifa si e tin e intenshon di desviá di e tarifa máksimo ku Gobièrnu a fiha. SINUSTA a pone tambe un komunikado den prensa i riba su página di media sosial.
FTAC a konkluí den su dekreto ku e desishon di SINUSTA i su miembronan pa kolektivamente fiha tarifanan ku ta desviá for di e tarifanan máksimo pa aeropuerto manera fiha pa Gobièrnu ta en pugna ku e prohibishon pa formashon di kartel konforme artíkulo 3.1 di e Ordenansa enkuanto Kompetensia.
Konsiderando e sirkunstansianan spesífiko di e kaso aki FTAC a haña un terminashon informal esun mas apropiá i no ta haña medida adishonal nesesario.
FTAC ta keda mónitòr e palabrashon ku SINUSTA i por imponé un multa na SINUSTA i su miembresia si nan no mantené nan mes na e palabrashon.
E dekreto kompleto ta aksesibel riba e wèpsait di FTAC: www.ftac.cw.
Bo tin pregunta despues di a lesa e komunikado aki? Tuma kontakto via email: info@ftac.cw o telefòn: +5999 461 00 67


text:
KRALENDIJK — Djasabra último for di 8or di mainta un grupo di persona a perkurá pa e muraya di palu temporal di MCB na Hato, haña un bista nechi ku diferente pintura.
Maduro & Curiel’s Bank a bini ku e idea pa organisá un kompetensia di pintamentu bou di e nòmber ‘Hubentut Pinta Bunita’, kaminda hóbennan di 13 pa 20 aña di edat por a partisipa ku chèns pa gana premionan atraktivo manera lèptop, Ipad òf 150 dòler kèsh. E hóbennan mester a skohe pa pinta produkto òf servisionan di e banko.
Kompetensia sigur tabata fuerte bou di e hóbennan ku a partisipá.
Kombinashon di potrèt ta ilustrá momentu ku e pintamentu a tuma lugá.


text:
Ariba 18 di Maart Aruba henter lo tin e oportunidad di bin experiencia na un prijs special e tour di mas nobo cu ta tuma luga den centro di Oranjestad esta, e Aruba Walking Tours.
Aruba walking tours ta un tour cu a cuminsa desde November 2016 y a sa di bira un atraccion popular di hopi turista. Desde e comienso hopi bishitante cu ta bishita Aruba a experiencia e tour aki a laga solamente bon comentario atras ariba diferente medionan social.
Pa celebra nos dia di Himno y Bandera, Aruba Walking Tours hunto cu Comicion Celebracion Dianan Nacional y Departamento di Cultura ta ofrece Aruba henter e oportunidad pa bin experiencia e tour aki na un prijs hopi special.
E tour lo costa solamente 5 Florin pa persona. Durante e tour bishitantenan lo explora Aruba su historia hunto cu un guia local splicando di Aruba su Historia, su Monumentonan, su Custumbernan y hopi mas. Lo bishita mas di 20 punto di interes durante dos ora den centro di Oranjestad.
E tour lo tuma luga ariba 18 di Maart 2017 cu tres diferente orario, 10am, 2pm y 4:30pm. Cuponan ta limita. E tour ta costa 5 Florin pa persona y lo sali for di e edificio Cosecha, Zoutmanstraat 1 patras di Renaissance Hotel.
Pa confirma bo presencia na e tour aki please sigi e link aki https://form.jotform.co/70724951309862 y yena e registracion.
Por email Aruba Walking Tour tambe na info@arubawalkingtours.com Of whatsapp: 5925069.


text:
Esse letra de K-Liber já foi acessado por 181 pessoas.
Veja também o vídeo da música tocada.
Ta sumamente magnifiko bo ta
Ku bo kurpa sexy bo ta kana kara na laira
Shake bo body e sodanan ta maria
Bendishon di jah bo ta
Sumamente sumamente magnifiko
Ora e angel jega aparese den mi sonjo
Di e fortalesa i mi ke ta e donjo
Pa mi jega ba den kaja shine ku bo
Sumamente magnifiko bo ta
Ku bo kurpa sweety bo ta show bo kara
i no por warda pa hanja bo den mi gara
Cocktail special di jah bo ta
Ej bin serka mi
Bo sa bon bon ku ta bo te exsistentia
Di henter mi kurason mi ke bo kompronde mi
Bo sa muchu bon ku ta bo ta mi bida mi amor
Bo ta magnifiko
Unda ku bo bai bo ta steel tur e show
Amor di mi so
Hasi bo kos mi ta basha un pida kos
Mi ta bai te shelu bin ku strea pa bo
Luna ku solo ta brija pa bo
Awa ta kai ku tur sorti kolo
Bo ta magnifiko
Mi kurason su topiko
Mi ta hura te na morto ku no tin niun otro kos
Den mi kurason bo te pieda importante
Mi ta kla para pa shoot e bala den bo wante
Pa mi kaba di forme puzzle bo te pieda importante
Tantu sensual hopi elegante
Unda bo ta bai bo bo ta brija
Special selecta pa bo kuida e simija
Si mi no hanja bo pa mi so
Mi kabes no ta frija
Ta bo te medaja mi ke gana tur dia tende awor
Para enviar você precisa efetuar um cadastro gratuito no site. Caso já tenha um cadastro, acesse aqui.
Comentários (0) Postar um Comentário
Acesse agora, navegue e crie sua listas de favoritos.Entrar com facebook Criar uma conta gratuita


text:
MINISTER MADURO: NOS TA TRAHANDO DURO PA BUSCA E FONDONAN NECESARIO PA POR BRINDA ALIVIO NA NOS COMUNIDAD DEN MOMENTO DI CRISIS
MINISTER MADURO: NOS TA TRAHANDO DURO PA BUSCA E FONDONAN NECESARIO PA POR BRINDA ALIVIO NA NOS COMUNIDAD DEN MOMENTO DI CRISIS
Oranjestad – Den e crisis di Covid-19 Minister di Finansa Xiomara Maduro hunto cu un team di profesionalnan ta trahado duro pa percura pa e stabilidad financiero di Pais Aruba y banda di esaki ta buscando e fondonan necesario pa por brinda e alivio cu Pueblo y comercio ta spera di por haya fo’i Gobierno di Aruba.
Mester stabilisa e sistema
Den e crisis aki Minister di Finansa ta trahando pa stabilisa e sistema mas cu por. E trabou aki no ta facil ya cu Pais Aruba ta den un situacion na unda cu nos finansa publico no tin un buffer financiero pa wanta un sla di e magnitud cu e crisis di COVID ta ocasiona. E cashflow di Gobierno mester keda sigura pa asina nos Pueblo por keda conta cu e seguridad social cu AZV, SVB y e servicio publico ta brinda. Banda di esaki Minister di Finansa ta buscando e fondonan necesario riba mercado internacional y via Reino Hulandes, pa por brinda ayudo na persona cu ta perde trabou a causa di e crisis aki y pa por brinda poco alivio na comercio.
Ok pa subi mercado internacional
Diaranson mainta Minister Maduro a haya e autorisacion di Conseho di Minister di Reino pa por subi mercado internacional pa busca e fondonan necesario pa por cubri gasto di debe y gobernacion, y pa por brinda alivio den e prome lunanan di 2020. Minister Maduro ta indica cu ta hopi importante pa nos
yega na e fondonan aki pronto pa asina nos por wanta como Pais te na momento cu nos por haya yudansa di parti di Reino Hulandes.
Yudansa di Reino den forma di fiansa
Pa awor aki ta bisto cu e ayudo cu Aruba y e otro Paisnan den Reino por conta cune di Reino lo bira un yudansa den forma di fiansa mara na condicion. Pues no lo tin yudansa den forma di un suma di placa pornada. Tur fondo cu ta necesario pa brinda alivio lo bira un extra debe pa Aruba y nos lo tin cu bay paga esaki bek. Conseho di Reino ta wardando conseho di CAFT pa asina por indica e suma di fiansa y bou ki condicion esaki lo bira disponibel. Minister Maduro ta spera cu pronto, promer cu fin di april, e detayenan di e yudansa aki bira conoci.
Espacio financiero pa yudansa ta limita
Minister Maduro tin comprension y tin e intencion noble pa por brinda alivio na tur persona cu ta perde trabou y tambe lo kier brinda un alivio hopi mas grandi na comercio cu ta pasando den temponan hopi dificil, pero e realidad di e situacion financiero di Aruba ta limita e espacio financiero pa brinda e yudansa desea. No obstante e realidad aki, Minister Maduro ta keda traha duro pa yega na e fondonan necesario pa por brinda alivio na comunidad.


text:
Oranjestad – Diahuebs ultimo representantenan di Departamento di Agricultura, Cria y Pesca a reuni hunto cu DOW como tambe representantenan di e compania Berson cual ta e compania cu a fabrika e systema di UV cu ta wordo usa riba e projecto di RWZI pa asina dialoga y informa riba e projecto aki cu ta den su fase di prueba.
E projecto di UV di RWZI ta uno cu tin algun tempo den preparacion unda cu a pasa den e processo di installacion di e systema cual a tuma un tempo pa por a wordo finalisa y na e momentonan aki ta den e processo di caliberacion.
Durante un entrevista cu Sr. Frank Benita bedrijfsvoerder di RWZI di DOW a wordo amplia riba e ultimo fase cu e projecto di UV di RWZI ta pasando aden unda cu a splica cu actualmente e systema lo core den un fase di prueba pa 1 siman largo unda cu lo saka afor tur e “kinderfoutjes”. Na final di e siman di preuba aki lo saka diferente ehemplarnan cu lo wordo analisa via di Landslaboratorium unda cu lo por analisa kiko e efecto di e UV ta riba e diferente bacterianan den e awa.
E systema nobo di UV cu ta wordo installa lo percura cu e awa ta keda circula den e tanki asina brindando un mihor garantia di calidad di awa, cual awa lo wordo collecta dor di Santa Rosa tur dia y distribui entre e Sector Primario di nos isla.
Cu e projecto aki Departamento di Agricultura, Cria y Pesca ta cumpli cu e vision di Minister di Turismo, Transporte y Labor, Minister Otmar Oduber pa sostene y engrandece e Sector Primario di nos isla brindando awa na tur Cunukero asina segurando produccion continuo di fruta y berdura local.
“BAN SOSTENE NOS CULTURA , PRACTICA CRIA, PESCA Y AGRICULTURA”


text:
Manera ta conoci, desaroyo tecnologico ta avanza asina rapido y ta hiba nos sistema di educacion y curiculo di enseñansa tambe den un transformacion acelera. Transformacion di nos enseñansa continuo, ta e reto cu nos tin pa keda den e rumbo cu educacion ta bay. Aruba den e ultimo añanan ta topa cu hopi desafio riba nivel di educacion. Sigur si mira e cantidad halto di mucha cu ta keda sinta tanto na scol basico como na scol secundario. Nos maestronan ta confronta hopi desaroyo social complica y continuo cu nos muchanan ta biba den. Durante e añanan cu a pasa, IPA a organisa un serie di congreso internacional pa pone enfasis riba tranformacion di e maestro di siglo 21. Actualmente nos conoce hopi forma didactico y metodo nobo cu ta yuda nos studiantenan hisa nan nivel, nan desaroyo y nan competencianan.
Innovacion ta un palabra sumamente clave cu ta referi na mehoracion di enseñansa na Aruba. Pero, e pregunta ta keda, kico ta innovacion den enseñansa? Con ta bay implement’e y cu ki fondo lo financia e implementacion aki? A trata tur e preguntanan aki den e foro politico di IPA cu a tuma luga diaranson dia 13 di september di 1 or di merdia pa 4or di atardi y a profundisa den plannan di diferente partido politico pa loke ta trata enseñansa y e posicion y identidad di IPA specificamente. Den cuadro di e reto di finanzas publico studiante y personal di IPA tabata hopi interesa pa haya sa con creativo cada partido ta pa logra e innovacion necesario. IPA a extende un invitacion na tur studiante y stakeholder pa participa na e foro di enseñansa. E asistencia tabata sumamente bon y IPA ta manda pa medio di e comunicado aki un palabra di gradicimento na tur cu a participa na e panel y un felicitacion na tur studiante y personal di IPA pa un foro politico exitoso.


text:
Kralendijk – E konvenshon benidero di Dutch Caribbean Nature Alliance (DCNA) ta tuma lugá na Boneiru e aña aki i lo enfoká riba partisipashon di hubentut, maneho di parkenan marino, restourashon di koral, investigashon sientífiko i planifikashon. Tur seis organisashon pa maneho di parke nashonal di e islanan ku ta forma parti di Reino Hulandes den Karibe, aktornan klave i otro gruponan di interes lokal ta uniendo forsa pa huntu fortifiká polítikanan pa maneho stratégiko di naturalesa pa e añanan ku ta bini. Tambe lo asistí na e simposio World Wildlife Fund Hulanda (WWF- NL), Vogelbescherming Nederland, International Union for Conservation of Nature (IUCN-NL), Nederlandse Organisatie voor Wetenschappelijk Onderzoek i sientífikonan eksperto den restourashon di koral di Wageningen University & Research i Reef Renewal Foundation Bonaire. Di otro banda lo trese diferente hóben di e islanan huntu pa siña tokante otro su aktividatnan pa konservashon di naturalesa riba kada un su respektivo isla. Ademas lo tin un charla grátis pa públiko tokante refnan di koral dia 28 di òktober pa 7:30 pm na Captain Don’s Hotel, Bonaire.
Kolaborashon ta esensial Un aserkamentu konhunto pa atendé ku retonan di konservashon komun na e seis islanan lo benefisiá protekshon di naturalesa den e área Karibense di Reino Hulandes en grande. E organisashonnan pa maneho di parke di tur seis isla ta mas fuerte ora nan ta huntu, ku ora nan ta riba nan mes. Ademas, diferente organisashon Hulandes ta indiká ku nan mester di e parkenan pa alkansá nan metanan i pa implementá plannan konhunto pa mehora aktividatnan dirigí riba konservashon di naturalesa riba tur seis isla den Karibe ku ta forma parti di Reino Hulandes. Dutch Caribbean Nature Alliance (DCNA), huntu ku e organisashonnan invitá ke ekspandé, profeshonalisá i fortifiká e konosementu i eksperensia ku e parkenan tin aktualmente. Naturalmente tur loke ta bayendo bon por i mester bai mihó, ku bista riba e konsekuensianan serio di kambio di klima. Hopi desafio ku tur isla ta dal den dje por keda solushoná mihó den kolaborashon ku otro. Huntu nos por alkansá mas.
Partisipashon di hubentut Maneho di naturalesa na promé lugá ta enfoká riba benefisio i maneho di rekursonan natural pa futuro generashonnan. Durante e konvenshon di DCNA, ku lo keda organisá tur aña, lo dediká atenshon special na e programanan di naturalesa pa hubentut di e seis islanan. Di e programanan di Fundacion Parke Nashonal Aruba, STINAPA Bonaire, CARMABI na Kòrsou, Saba Conservation Foundation, Sint Maarten Nature Foundation i STENAPA na Sint Eustatius, a selektá kuater hoben pa kada isla i huntu nan lo asistí e konvenshon. Danki na kofinansiamentu di World Wide Fund for Nature, Rabobank i STINAPA, a prepará un programa ku ta dura henter un fin di siman i ku ta inkluí ekskurshon i workshop na Parke Nashonal Washington Slagbaai, kaminda e hóbennan lo pasa anochi. Lo ta un eksperensia úniko, kaminda nan lo tin e oportunidat pa siña tokante otro su naturalesa i asina logra un eksperensia memorabel. Nan lo kompletá nan programa ku un presentashon. E embahadornan hóben di naturalesa lo presentá nan propio konosementu i eksperensia i kon nan lo ke duna inisio na sierto akshonnan huntu ku nan respektivo organisashon lokal na e isla ku nan kada un ta representá.
Planifikashon stratégiko E partnernan i otro stakeholdernan di DCNA den Karibe hopi biaha tin metanan similar of metanan ku ta konektá ku otro. Durante e diferente workshopnan bou di e tema planifikashon stratégiko, e organisashonnan partisipante lo traha riba plannan konkreto i repartishon di tarea spesífiko pa asina hasi máksimo uzo di e sosten pa esfuersonan pa konservashon dirigí. WWF-NL, Vogelbescherming Nederland, IUCN-NL i DCNA lo bini huntu pues den e konteksto aki.
Workshop tokante koral pa biólogo Komo parti di un plan di akshon ku pronto lo keda publiká i e trabou pa restourashon di koral ku aktualmente e seis islanan ta hasiendo, lo tin un dia spesial ku charla, workshop, ekskurshon pa e biólogonan asosiá ku e áreanan protehá na e islanan. Ademas, e Organisashon Hulandes pa Investigashon Sientífiko lo tei presente i lo fasilitá un workshop tokante proposishonnan pa investigashon sientífiko ku próksimamente lo keda solisitá.
Charla grátis tokante ref di koral Pa kualke persona ku ta interesá den i komprometé ku status di refnan di koral na Bonaire i ku lo ke topa ku e ekspertonan regional personalmente, lo tin un charla grátis duna pa dr. Erik Meesters di Wageningen University & Research riba djaluna 28 di òktober di 7:30 PM pa 8:30 PM na Captain Don’s hotel, Bonaire.
Kuater tema, un konvenshon E kuater temanan menshoná ta forma e liña kòrá di e konvenshon. Huntu nos lo hasi di e konvenshon aki un éksito grandi, loke na su turno lo representá e punto di salida pa un fase nobo den maneho di naturalesa den Karibe.


text:
Despues di a bishita Santa Rosa siman pasa, diasabra ultimo Minister Ursell Arends a pasa cerca Coby Croeze, un cunukero legendario di 90 aña di edad, cu te dia di awe ta planta. E ta planta primordialmente pinda. Minister Arends y su casa a pasa un momento ameno, bou tent na cas di Coby, den compania di famia cu a bin hunto na e ocasion aki pa yuda ranca pinda.
Coby a splica con su tata a pasa su conocimiento di planta p’e y con el a pasa esaki pa su yiunan y su nietonan. Durante e bishita aki, minister Arends a mira di cerca con e proceso ta bay y a haya sa kico Gobierno hunto cu Santa Rosa por haci pa yuda cunukeronan na Aruba. E mandatario a keda impresiona di e union familiar y e pasion pa planta y cosecha.
“Mi ta contento cu Santa Rosa a haci e bishita aki cerca Coby Croeze posibel,” asina Minister Arends a cuminsa ta bisa. “Aki por mira con un Arubiano ta uza un espacio relativamente chikito y saca lo maximo di dje door di planta entre otro pinda. Mi a siña hopi y mi a haya un bista di kico ta e esfuersonan cu cunukero ta haci aki na Aruba. Mi ta agradecido pa e hospitalidad di Coby y henter su famia. E generacion di awe y esun di futuro por siña hopi di Coby y su famia. Den transcurso di e simannan mi dilanti, mi lo bishita mas cunukero pa asina siña mas di kico tur nos propio hendenan ta planta y con nos como Gobierno, por asisti nos cunukeronan.”
Minister Ursell Arends a gradici Santa Rosa pa e iniciativa aki y ta ripiti su compromiso pa traha di cerca cu nan pa hunto por yuda nos cunukeronan. Pasobra na final di dia, Aruba mester di nos tur.


text:
- Un formulario (obtenibel na Inspeccion di Remedi).
- Mester yena e formulario cu nomber y adres di esun cu ta haci e peticion, nomber y cantidad di articulo, e ingrediente narcotico, e cantidad total di e ingrediente narcotico den base, nomber y adres di e compania den exterior, fecha di peticion, nomber di botica/agencia pa ken e ta destina, firma di esun cu ta haci peticion.
- Un stampia di Awg. 4,-.
Importacion di Narcotico
Descripcion
Ta parti Narcotico den dos grupo esta Narcotico y Psicotropica (narcotico y calmante). Importacion di narcotico y calmante por solamente door di un boticario cu ta inscribi of un persona cu tin un permiso pa importacion di remedi cu ta permiti importacion di opio. Ta duna permiso pa cada pedido y tin un validez di seis luna. Ora di traha un permiso, mester tene cuenta cu e baloracion anual di cada substancia, publica dor di “International Narcotics Control Board” na Viena.
Algun ehempel di Narcotico ta:
- Pethidine ampul
- Morphine ampul y tablet
- Codeine tablet y stropi
- Puiro di Cocaina (medicinal)
Algun ehempel di Psicotropica ta:
- Valium ampul y tablet
- Ativan tablet
- Dormicum ampul y tablet
- Lexotan tablet
- Ritalin tablet
- Xanax tablet
Unda pa pidi'e? / Mas informacion na
Mester entrega peticion pa un permiso pa importacion di Narcotico y of Psicotropica na Inspeccion di Salud Publico - Departamento di Medicina .
Kico mi tin di hiba cu mi?
Cuanto e ta costa?
- Un stampia di Awg. 4,-
- Ora di importacion, e gasto di Aduana.
Cuanto tempo ta dura pa hay'e?
10 dia di trabou (maximo).


text:
E brel di Talento
Purba wak un produkto, espasio òf persona for di un brel di talento!
Kua talento tin tras di un sala bunita mueblá òf e bon kantika na radio? Ki talento tin tras di un dushi bolo òf un eiskrim serka un trahadó di eiskrim?
Regularmente durante di e klas di talento serka nos na e parke kultural e alumnonan ta bisti e brel di talento literalmente pa siña pensa den talento. Asina nan a bai den e espasio di eksposishon ku nan brel di talento bistí ku un tarea pa saka 3 potrèt di talentonan ku a hala nan atenshon.
E promé talento ku a hala nan atenshon tabata e guia ku a papia ku nan na 4 idioma diferente; bon tardi, bon biní den nos museo”; “goedemiddag, welkom in ons museum”; “good afternoon, welcome in our museum”; “buenas tardes, bienvenido en nuestro museo”. Despues kada grupo a sigui kana i a saka diferente potrèt. Durante di evaluashon nos a laga otro mira e potrètnan i un bes nos por a tuma nota ku kada grupo a mira kosnan diferente. Por ehèmpel un bunita kuadro pintá pa un mucha muhé hóben di Rincon (talento pa pinta), un sombré di flèktu (talento kreativo), un mener ku ta toka kitara (talento musikal) i un boto di piskadó (talento di karpinteria).
Kon bo ta yega na bo talentonan? I; kiko ta talento eksaktamente? I kon bin ku nos kada un ta mira mundu asina diferente? Talento ta algu ku bo ta bon aden i ku bo tin hopi plaser den dje. Bo no mester hasi esfuerso i bo ta saka hopi energia i satisfakshon for di dje. Pa bo esei ta mashá normal. Tin talento bo a heredá for di bo famia i otro talento ta úniko di bo mes. Un regalo di Dios. Ta un arte pa deskubrí bo talentonan. E brel di talento ta yuda bo ke esei. Si bo siña wak for di e brel di talento bo ta komprondé mundu hopi mas mihó – e ora ei bo ta komprondé bo mes diripiente hopi mas mihó – i e otro tambe. Diripiente e otro ta interesante na lugá di straño.
Mi mes a krese komo mucha muhé chikí den un pueblo chikí kaminda tur hende konosé otro. Ounke mi tabata haña dushi na e finka di mi wela i welo i den e hòfi di mi mayornan ku semper nan tabatin na kas, mi tabata sa for di chikí ku un dia lo mi span mi alanan i lo no keda biba ei. For di chikí tabatin algu aventurero den mi; mi anhelo pa siña konosé otro parti di mundu i nifiká algu pa e hendenan ei.
Mi no tabata sa ku ta un talento e ta ku ta pertenesé na mi i ku mi tata tambe tabatin mes talento; komo un mucha hòmber di apénas 18 aña ya el a bai skol di nabegashon i ku durante di su promé añanan di karera el a nabegá bai diferente pais lehano riba un lina internashonal.
P’esei den e klas di talento ta importante pa e alumnonan bisti e brel di talento ku regularidat di manera ku nan ta bira konsiente di tur talento rondó di nan. Finalmente esaki lo yuda nan pa bai rekonosé nan propio talentonan. Si bo sa kiko ta bo talentonan, bo por buska mas fásil kiko bo aporte na mundu lo bai bira i kiko ta hasi bo felis.
“Your talent is God’s gift to you. What you do with it is your gift back to God”
Leo Buscaglia


text:
Diamars awor nos lo tin nos prome entrevista cu nos candidato nobo di Mep, Marco Berlis. Esaki lo wordo pasa riba Facebook riba su pagina Oficial; “Marco Berlis Oficial.” E entrevista lo ta 7:30pm. Sintonisa y join nos den e entrevista exclusivo aki den cual bo por siƱa conose Marco mas di serca, su vision, su curason, su caracter y tambe su intencionnan. Nos ta bibando den un tempo cu nos Pueblo ta buscando candidatonan serio, transparente y cu kier traha na bienestar di nos Pais. Hendenan cu no ta buscando nan propio interes y beneficionan. Aki bo ta bai conose un candidato cu lo papia cu frankesa y to-the-point. Sintonisa nos Diamars awor pa bo mes wak y compronde kiko nos ta bisando.
Pesey Aruba, e ta tempo pa nos uni. E ta tempo pa nos realisa cu nos mester sera cabes y pensa, planifica y traha huntu pa e bienestar di nos pais Aruba.
More…


text:
Kralendijk,- E grupo di baile ACE Squad ku resientemente a hasi nan debut na e prestigioso
sertamen di Miss Tourism Bonaire ke bai amplia nan konstelashon ku algun baliado mas.
Esaki ta despues di e tantisimo bon reakshon ku nan a risibi di komunidat di Boneiru.
E hobennan a ekspresa di ta hopi kontentu i gradesido pa e bon palabranan di motivashon ku
nan a risibi. Esaki a pone ku nan ke duna mas hoben ku ta amante di baile e chens pa por join
ACE Squad. Pa e motibu ei nan ta bai organisa un oudishon. Un oudishon ta un forma pa buska
miembro nobo pa e grupo.
Nan lo bai hasi oudishon pa asina skohe e hobennan ku mas ta klop ku e Squad su estilo.
Pa por partisipa na e oudishon bo mester:
1. Por balia
2. Gusta balia
3. Tin gana di presenta dilanti publiko i kamara
4. Tin un bon disciplina.
5. Ta spera ku lo bo ta kompromete ku e grupo.
E grupo ta train dos biaha pa siman i tin biaha ta train mas tantu, ora ku nan haña petishon pa
un presentashon speshal ku ta rekeri mas dia di training.
Banda di balia ACE Squad ta bai hasi mas tambe rondo di aktuashon i musika.
Pues bo mester ta habri pa por partisipa den mas aktividat ku ta balia so.
Un invitashon ta bai na tur hoben ku ta entre 12 pa 20 aña pa partisipa na e oudishon ku lo
tuma luga dia 10 di july di 4or pa 8or di anochi. E oudishon ta tuma luga na Kristu Bon
Wardador na Nikiboko. Ta importante pa bo inskribi via di e link den nos bio di instagram of via
di nos facebook page ”ace squad” of tambe por manda un mail na acesquad.bq@gmail.com i
pidi pa e link pa asina bo por inskribí. Pa mas informashon por jama Direktor Artistiko di e grupo
Lilimar Valencia na +5999 6658177.


text:
LIVE MENTIONING & DEMO ON LIVE PROGRAMS TELECURACAO
f 380.00 f 299.00
Nos por hasi menshon di bo kampaña, produkto, servisio, evento of oferta special LIVE den nos programanan na TeleCuraçao.
Skibi bo partisipashon den e sekshon di notes i nos lo pas’é pabo den un of mas di e siguiente programanan: Mòru Bon Dia, Dun’é un chèns of Trai Mèrdia.
Pa bo partisipashon ta efektivo korda tene kuenta ku e siguiente puntonan ora bo ta skibi:
- Kiko e kampaña of oferta ta?
- Fecha, luga, orario.
- Contactos: Adres, website, facebook page, telefon, whatsapp….
- Preis
Korda indiká kuantu “Live Mentioning” bo ke i ki dia bo ke pa nos kuminsá pasa e partisipashon.
Den notes por duna un indikashon tambe den kua programa bo ke pa nos pasa bo partisipashon (Mòru Bon Dia, Dun’é un chèns of Trai Mèrdia)


text:
Tag Archives: jaarrekening
Relato Anual di SVb 2019
E relato anual di SVb su fondonan pa aña 2019 a keda cla. Nos accountant a entrega na SVb e cuentanan anual oficialmente y esaki a wordo entrega na Minister di Turismo, Salud Publico y Deporte, den cumplimento di articulo 16, inciso 2 di nos ley di Banco di Seguro Social. E relato anual ta… Mas Informacion
Relato Anual di SVb 2018
E relato anual di SVb su fondonan pa aña 2018 a keda cla. Nos accountant a entrega na SVb e cuentanan anual oficialmente y esaki a wordo entrega na Minister di Turismo, Salud Publico y Deporte, den cumplimento di articulo 16, inciso 2 di nos ley di Banco di Seguro Social. Esaki ta prome relato… Mas Informacion
Relato Anual SVb entrega na Minister Dangui Oduber
Awe merdia director di Banco di Seguro Social Aruba SVb ir. Edwin M. Jacobs, den presencia di Hoofd Financien Javier Rasmijn a entrega e Relato Anual na Minister Dangui Oduber. Simbolisando e transicion cu e organisacion di SVb ta pasando aden, director a entrega e Relato Anual den forma digital.
Cuentanan Anual (Jaarrekening) di SVb 2017
E cuentanan anual di SVb su fondonan pa aña 2017 a keda cla. Nos accountant a entrega na SVb e cuentanan anual oficialmente y esaki a wordo entrega na Minister di Turismo, Salud Publico y Deporte, den cumplimento di articulo 16, inciso 2 di nos ley di Banco di Seguro Social. Esaki ta prome cuentanan… Mas Informacion
Cuentanan Anual (Jaarrekening) di SVb 2016
E cuentanan anual di SVb su fondonan pa aña 2016 recien a keda cla. SVb ta produci Cuentanan Anual di tur su fondonan: SVb – Jaarrekening 2016 – AOV, AWW, Schommelfonds SVb – Jaarrekening 2016 – DAD SVb – Jaarrekening 2016 – Cessantia SVb – Jaarrekening 2016 – SVb Administratie SVb – Jaarrekening 2016 –… Mas Informacion
Jaaropgaaf di Pensioen di AOV a ser manda mediante Post
Desde siman pasa Banco di Seguro Social SVb a cuminsa e proceso pa manda tur e pensionadonan di SVb nan jaaropgaaf 2015 mediante post. E siman aki mayoria di nos pensionadonan ta ricibi e jaaropgaaf na cas. SVb ta remarka si cu ta posibel cu algun carta ta wordo entrega na cas despues di otro… Mas Informacion


text:
siman pasá mi a kuminsá duna e servisionan ku sindikalismo por brinda na su miembronan. Mi a konsentrá mas riba e kondishonnan primario ku tin di haber ku kompensashon finansiero, manera salario, oumento periódiko, kompensashon pa fakansi, kompensashon di fin di aña, ora kumpli aña den servisio, ets. Esakinan mi a konsiderá komo e promé tareanan di un sindikato. Awe mi kier trese algun benefisio adishonal ku sindikalismo ta brinda na famianan di e trahadó pero tambe benefisionan ku no tin direktamente di haber ku sèn.
Kaminda hende ta traha por sosodé desgrasia i te hasta desgrasia ku konsekuensia fatal. Nos leinan laboral tin areglonan legal pa atendé ku konsekuensianan ku un trahadó por sufri a base di un desgrasia ku sosodé riba flur di trabou, Tambe nos leinan laboral ta regla kon e pago di salario ta sigui kore ora un trahadó ta malu i no por presentá na trabou, Areglo pa nos kompañeranan ora nan ta na estado en espera di haña yu, pero tambe por ehèmpel ku mester tin espasio pa e mama duna e yu lechi na boka di trabou den un lokalidat speshal pa esaki. Sindikato por negoshá tambe kon ta kubri gastunan di entiero di un trahadó i tambe ku si e kompania lo paga un kompensashon na e famia si e morto tabata a konsekuensia di un desgrasia na boka di trabou. Banda di e seguro general ku aktualmente ta ser kubrí pa ZVK, sindikato por negoshá benefisionan adishonal pa trahadó i su famia di kosnan ku e aktual seguro médiko no ta kubri of no ta kubri kompletol, manera entre otro gastunan di djentista òf di brel òf aparatonan ortopédiko, tratamentu di fisioterapia o otro tratonan speshalisá .
Ayudo hurídiko ora di konflikto laboral.
Un trahadó por hañele den un konflikto laboral na trabou ku no por keda solushoná ku mediashon, esta ku papiamentu. Sindikato den un kaso asina por ofresé e trahadó/miembro asistensia hurídiko bou di sierto kondishonnan ku ta palabrá ku bendishon di reunion general di membresia. Hopi biaha esaki no ta kompletamente gratis, sino ta eksigí ku e trahdó/miembro tambe mester kontribuí ku algu. Pa haña e mihó deal, e sindikato por sera un seguro i/o traha un akuerdo speshal ku un ofisina di abogado òf ku un òf mas abogado, speshalisá den leinan laboral. Pero tambe por sosodé ku famia òf miembro di e famia di e trahadó por tin mester di ayudo hurídiko. Aki tambe bou di sierto areglo sindikalismo por yuda. Tambe sindikalismo por krea e ayudo aki pa no miembronan, pero ku ku naturalmente lo no gosa di e benefisionan di un miembro. Pues ta kunbiní e trahadó pa ta miembro di un sindikato.
Benefisio di deskuento.
Sindikalismo ta representá un kantidat respetabel di miembro. Esei ta hasi nos interesante komo konsumidó pa partidonan den komersio. Esei ta hasi posibel ku por yega na akuerdo ku komersio pa duna miembronan deskuento speshal. Asina por yega na akuerdo ku kompanianan di seguro, supermerkadonan, agensianan di outo, agensianan di biahe i un kantidat di otro kompanianan. Komo ehèmpel nos por duna AFBW ku tin akuerdo ku mas ku 30 kompania, kaminda ora e miembro mustra su karchi di miembresia e por risibí deskuento di 5 te ku 20%. Djies imaginabo ku bo ta kumpra pa luna 400 dòlar na komestibel i bo risibí 10% di deskuento. Esei ta nifiká ku bo ta spar 40 dòlar. Un agensia di biahe ta dunabo 10% riba kompra di un outo di 20 mil dòlar, Ei bo a spar 2 mil dòlar. Den e forma aki sindikalismo ta yuda kombatí pobresa i fortifiká e forsa di komopra pa e trahadó i su famia. Otro motibu bálido pa e trahadó ta miembro .
Ayudo den yenamentu di belasten.
Sindikato por tin un akuerdo ku un eksperto den belasten ku lo por yuda e miembro den yenamentu di su papelnan di belasten. Sindikalismo por brindabo e servisio aki kontra di un pago minimal di 20 dòlar. Tambe nos a hasi un proyekto kaminda nos kier yuda tur hende na Boneiru pa siña yena nan papel di belasten on-line, esta via kòmpiuter. Por palabrá ku den lunanan di febrüari mart durante sierto dianan i sierto oranan lo tin hende pa duna e servisio aki na miembronan na Kas Sindikal. Por habri e servisio aki pa no miembronan tambe, pero nan lo mester paga 40 dòlar. Pues otro ehèmpel pakiko ta kunbiní e trahadó pa ta miembro di sindikato.
Konseho gratis.
Hasta si no tin konflikto laboral e miembro semper por yega serka su sindikato pa konseho di tur índole. Por ehèmpel situashonnan na boka di trabou rekashoná ku sirkumstansianan, manera seguridat, higiena, salú, orario di trabou i salario. Aki atrobe, pa e miembro riba muestra di su karchi di miembresia e servisio ta gratis miéntras no miembro lo mester paga algu.
Komo miembro bo ta parti di desishonnan.
Sindikalismo ta sali pa derechonan di trahadó. Ora mester tuma desishonnan importante, un bon sindikato ta buska konseho serka su miembronan. Por ehèmpel promé ku kuminsá ku negosashonnan pa un CAO. Pues komo miembro bo tin influensha riba e negosashonnan i otro desishonnan importante. Keda kòrda ku base di sindikalismo ta su miembronan. Mas aktivo e miembronan ta, mas nan partisipá den aktividatnan sindikal, mas kritikonan nan ta riba e baiben di nan sindikato, mas fuerte e sindikato ta i mas rèspèt i rekonosimentu e sindikato lo gosa di dje den komunidat.
Fuera di tur e servisionan aki ku bo sindikato por brinda abo i bo famia, bo mes tambe komo miembro por prsentá ideanan pa amplia e servisionan ku e sindikato por brinda na su miembronan i nan famia. Asina bo ta partisipá aktivamente den bo sindikato.
Ta tempu pa ABO bira miembro i stimulá bo koleganan pa nan bira miembro. Sindikalismo ta bo seguro di kondishonnan laboral i bo seguro pa benefisionan speshal komo miembro.


text:
Creative Europe
ORANJESTAD - Oficina pa Relacionnan di Union Europeo y di Reino ta invita tur esnan den sector di media y cultura y cu tin gana di expande nan horizonte y coopera riba nivel internacional pa participa na e sesion online di informacion encuanto e programa di fondo di Union Europeo “Creative Europe”.
Comision Europeo a aproba diferente programa di Fondo pa e periodo 2021-2027. “Creative Europe” ta un di e fondonan na cua organisacionnan activo den sectornan relevante di cultura y media por participa.
“Creative Europe” ta e programa di financiamento di Union Europeo cu ta sostene e sector cultural y audiovisual. Su meta ta pa desaroya y promove diversidad cultural, linguistica y conserva herencia, como tambe pa aumenta competitividad y potencial economico di e sectornan cultural y creativo, particularmente e sector audiovisual.
Proyectonan di cooperacion, plataformanan pa promove artistanan nobo, rednan di organisacion cultural y creativo, television, distribucion di pelicula y educacion di cinematografia ta algun di e hopi oportunidadnan cu e fondo aki ta duna pa apoya artistanan, musiconan, prensa y esnan activo den cine.
“Creative Europe” tin como meta tambe pa aumenta competencia den sectornan cultural, asistiendo nan den nan esfuerso pa bira mas berde, mas digital y mas inclusivo.
Bo kier sa mas? Den e sesion interactivo online organisa pa DutchCulture lo duna informacion encuanto kico e programa por significa p’abo y bo organisacion. Tambe bo lo haya informacion ariba temanan Europeo relevante pa e programa y callnan nobo cu lo sali, y e proyectonan lo por inspir’abo ora bo haya sa di e proyectonan cu a haya aprobacion den pasado na Hulanda.
Fecha: 14 juni 2021
Ora: 9.00 – 11.00 or (via YouTube)
Idioma: Hulandes
Pa mas informacion y registro contact: info@arubagovernment.eu
Of bishita nos website: www.europehousearuba.org


text:
Den un ceremonia special na Bestuurskantoor,
GOBIERNO DI ARUBA TA FELICITA NOS ATLETANAN GIRLS U14 Y BOYS U15
Diamars atardi, Gobierno di Aruba, den un ceremonia special, a honra e atletanan mucha homber y mucha muhe cu dialunaatardi a regresa Aruba cu titulo Sub Campion y Campion den e campionato CFU Challenge Series 2021. E seleccion di Aruba Boys U15 a bira Sub Campion y e seleccion di Aruba Girls U14 a bira Campion.
Dilanti di Bestuurskantoor, den nomber di Gobierno di Aruba, Prome Minister Evelyn Wever-Croes a ricibi nos atletanan pa duna nan danki pa a pone Aruba su nomber na halto den deporte mundialmente. Presente tawata, Minister DanguiOduber, Minister Xiomara Maduro, Ursell Arends y Raymond Kamperveen di Partido RAIZ, Darlaine Guedes Erasmus di Partido MEP y Randolf Lacle, Presidente di Aruba VoetballBond.
Prome Minister a hiba palabra den e ceremonia enfatisando susentimento di orguyo den nos muchanan especialmentepasobra nos atletanan tawata esunnan cu mas disciplinadurante nan experiencia na Republica Dominicana.
“Pa mi ta un orguyo di ta para dilanti di boso pa felicita y bisaboso danki. Loke cu boso a haci ta algo grandi. Cada atleta cu ta representa Aruba den exterior ta haci algo grandi. E ta biraun embahador di Aruba. Y esaki Gobierno di Aruba ta tenecuenta cu ne. Pa e motibo aki tambe ora mi a tende cu bosonan, nos atletanan di Aruba tawata esunnan mas disciplinadurante e torneo, mi ta mas orguyoso di boso ainda”, PromeMinister a expresa cu orguyo.
Prome Minister a expresa cu loke cu nos atletanan hoben a desplega na Repuplica Dominicana tawata inmenso. MientrasProme Minister no por a wak tur e weganan, pero si tawata al tanto di e resultadonan, el a wak final di e Campeonato si y a disfruta y a wak nos hobennan bira campeon y sub campion.
“Boso a haci un tremendo trabou. E tawata un placer pa wakboso hunga. Mi ta hopi orguyoso di boso cada un. Danki naboso tur. Danki na e entrenadornan, na mayornan y na tur esnan cu a sostene nos atletanan cu a bin cas cu e titulonan akipa nos pais”.
Na final, Cada atleta, bisti den nan bunita uniform, a ricibi un medaya di Embahador di Aruba. Gobierno di Aruba, den nomber di pueblo en general, ta felicita y gradici nos atletananhoben cu nan logro.


text:
Debi na e cantidad di casonan di transmision local
DVG ta haci Yamada Publico!
ORANJESTAD, Aruba – 4 augustus 2020
Despues cu ayera merdia dia 03 di augustus a keda regista 2 caso di transmision di covid-19 local na Aruba, ayera tardi pa anochi DVG ta wordo notifica di 3 caso positivo mas. Esaki a haci cu e total di casonan di transmision local riba un solo dia yega te na 5. E aumento den casonan local a conduci mesora na elevacion di e medidanan di contingencia segun Plan di Maneho Corona Virus.
Awe 4 di augustus ta bolbe regista 5 caso di transmision local mas, elevando nos casonan activo di transmision local na un total di 10. Apesar cu e cifra no ta uno alarmante, e ta di precupacion debi na e localidadnan na unda e personanan aki tawata traha y frecuenta. Unda tambe muy probablemente nan a contagia cu e virus y por a sigui plama esaki tambe pa mas persona.
Debi na e magnitud di contagio cu por a tuma luga den e localidadnan aki DVG ta haci un yamado na comunidad pa pone extra atencion na bo estado di salud den e dianan venidero. Si bo persona a bishita un di e siguiente localidadnan y awor bo ta sinti sintoma di entre otro; dolor di garganta, keintura, nanishi ta core, perdida di holor of smaak, no sali for di cas, tuma contacto cu bo dokter di cas via telefoon of por yama tambe 280.01.01 pa haci un test di covid-19.
Entre esnan positivo, “contact tracing” a saca afo cu nan tawata presente na un di e siguiente localidadnan menciona aki bou entre 17 di juli cu ayera 3 di augustus. Si bo persona tambe tabata presente, bo por a bin den contacto cu e virus y por ta na riesgo di a keda contagia.
Gusto Night Club
Lola/Craft Bar and Restaurant and Night Club.
Muscles and Lungs Gym.
Un yamada ta bay na tur persona cu por tawata presente den un di e localidadnan menciona riba un di e dianan menciona (entre 17 di Juli te cu 3 di augustus), pa evita di bishita lugarnan publico pa e siguente 2 siman y monitor bo salud. Si bo persona presenta cualkier sintoma, tuma contacto cu bo dokter di cas pa haci un test y mesora isola bo mes ta ora cu bo resultado di test ta conosi. Di e manera aki nos ta stop e virus di sigui plama.


text:
AÑA 2020 TA UN AÑA CU LO KEDA MARCA DEN NOS BIDA Y NOS HISTORIA!
Fin di aña 2020 ta momento pa reflexiona loke aña 2020 a nifica pa nos cada uno, nos comunidad y nos humanidad. Ken por a pensa cu na comienso di un aña 2020 nos lo a enfrenta un aña cu asina hopi reto y asina hopi inseguridad y tristesa? Un aña cu den calendario Chino a hiba e nomber di “DJACA”. Un aña cu a causa hopi daño, dolor y sufrimento.
Aña 2020 ta bay cu un maleta yena di violencia den mundo manera e caso di Floyd na Merca y demostracionnan rond mundo, crisis politico den varios parti di mundo, desasternan natural manera incendionan devastador, inundacion y horcannan. Y sin lubida un aña na unda mundo a cay den gara di un COVID-19. Un virus cu a cambia tur cos y na unda e palabra "NORMAL" a haya full un otro nificacion. COVID-19 a amplia e diferencia entre e rico y e pober y e vulnerabilidad di esnan di edad mas halto. Covid-19 a acentua tambe problemanan socio-economico di paisnan rond mundo, a percura pa crea desempleonan grandi, ceramento di fabrica-, industria- y negoshinan. Sin papia mes di e barconan crusero y avionnan cu a keda den nan puertonan. E evento mundial di hermandad, esta e Weganan Olimpico 2020, tampoco por a sigui. E mas tristo y doloroso ta cu pa e fin di e aña aki, rond mundo y aki na Aruba tambe, na hopi mesanan lo keda lugarnan bashi di esnan cu e virus a tuma nan.
Pa Aruba 2020 sigur tambe a laga su sicatriznan, no solamente causa pa e pandemia, sino pa e herencia politico cu Aruba a sigui confronta. Un economia destrosa, perdida di trabou, caida di entrada familiar y por ultimo un pais confundi y humiya. E pandemia a siña nos conoce nos "madre patria" mas di cerca y no pa e parti di su bondad, sino pa e parti SU imponencia y NOS impotencia, cu maluso a wordo haci di dje. Tambe2020 a subraya con un desunion na nivel politico, incapacidad pa sinta cu otro y scucha di otro, polarisacion y fanatismo politico hunto cu e mal maña politico a resulta cu e gran parti di nos autonomia mester a wordo entrega na un COHO y na un RAFT!
Na comienso di e pandemia nos a wordo bisa cu nos mester cuminsa biba di acuerdo cu un “Normal Nobo”. Realidad ta cu e mundo politico si a keda cu e luho di biba den e “Normal Bieu” cu mesun intriga, inmadurez, falta di transparencia, mal gobernacion, manipulacion, politikeria, nepotismo y patronahe politico, djis pa menciona algun.
Pero no ta tur aspecto di 2020 a caba riba mal pia. Nos por mira cu “Mama Tera” a haya un oportunidad pa hala rosea di nobo y recupera. 2020 a duna nos e oportunidad pa mira 2021 como un “COMIENSO NOBO”, un "MANECE NOBO"! 2021 mester bira e REBOOT 2.0 riba hopi tereno. 2021 mester bira como un aña di "REVANCHA", un aña cu nos ta papia di oportunidadnan nobo pa nos por realisa nos soñonan, cu no solamente den 2020 no a wordo logra, sino di soñonan cu pa largo tempo nos a bin ta carga. Pues
2020 a siña nos aki na Aruba habri nos wowo! El a mustra cu sigur pa e ultimo 10 añanan nos no a percura pa “traha dam pa warda awa”, sino a goberna segun e pensamento di the “Sky is the limit”! El a mustra nos cu e rumbo economico mono-cultural, concentra riba un pilar so a haci nos vulnerabel. El a mustra nos cu “mal gobernacion” no ta garantia pa felicidad y futuro di un pais. El a mustra nos tambe cu e deterioro riba tereno economico-financiero y e politica estatal no a wordo ocasiona dor di COVID- 19. COVID-19 a simpelmente acelera e proceso di deterioro.
Kizas 2020 a gara nos drumi, pero ela spierta nos formalmente y ta exigi pa nos ta mihor prepara pa 2021. Pa 2021 por ehempel ta trece un cambio riba e arena politico na Merca, mientras e antorcha olimpico cu a keda cendi na Hapon pa mustra cu e weganan lo t'ey bek, mester ta e preludio pa ilustra cu ta keda den nos mes un man pa percura pa 2021 bira un periodo di "REVANCHA"!
Un revancha cu mester tin como consecuencia cambionan necesario den gobernacion cu introduccion di “BON GOBERNACION " cu lo mester percura pa un desaroyo economico balansa, cu oportunidad igual pa tur nos “entrepreneurs”, jong, bieu, profesional. 2021 mester percura pa un dinamica nobo den politica y no basa riba e principionan bi-partidista di berde y geel di ultimo 35 añanan! Ta di e manera aki so nos por logra rescata atrobe nos autonomia cu a wordo entrega riba Black Friday 13 di november 2020.
Aña 2020 sigur lo no bay haci falta. Es mas hopi lo kier lubida 2020, pero 2020 mester ta un aña pa keda recorda. Den calenderio Chino 2021 ta yama e aña di BUFALO! P’esey mes nos ta kere cu 2021 mester wordo mira como e bufalo cu lo placha e djaca, despidiendo di 2020 cu a laga asina tanto mal recuerdo y yamando asina 2021, e aña pa un comienso nobo, "UN MANECE NOBO", e aña di REBOOT 2.0!
Na nos pueblo, nos ta desea un bon cambio di aña y cu 2021 di berdad por bira un aña di cambio berdadero pa un “MIHO NORMAL"! Dios Tata Todopoderoso, bendiciona nos pais Aruba! Y nos ta pidi pa nos cuida curpa y sigui protocolnan stipula pa evita contagio!
Lider di UPP
Booshi Wever
30 december 2020


text: Minister President ta duna un update pa awe 8-8-2020: 113 caso nobo awe (te awor) 105 residente y 8 turista, den un total di 1030 test hasi. E cantidad di 105 ta sigi preocupante, sinembargo e por ta un lus na horizonte tambe, compara cu e cantidad di ayera di 133 caso, cu e cantidad di casonan nobo pa dia a cuminsa baha. Ban sigi cu disciplina y compromiso, limita bo movecionnan na solamente loke ta necesario (trabou, botica, supermercado), keda paden mas tanto posibel pa nos baha e cantidad. Nos a hasi’e un biaha caba, nos por bolbe hasi’e. Let’s flatten the curve


text:
Update Ministerio Publiko (OM): Ambos sospechoso, E.R.C. (51) i L.L.M.L. (47) a drenta nan periodo di enkarselashon preventivo (inverzekeringstelling, IVS) di 2 x 24 ora.
Update Ministerio Publiko (OM):
Ambos sospechoso, E.R.C. (51) i L.L.M.L. (47) a drenta nan periodo di enkarselashon preventivo (inverzekeringstelling, IVS) di 2 x 24 ora. Esaki ta nesesario pa e kontinuashon di e investigashon.
Ministerio Publiko ta konfirmá ku awe mainta durante varios entrada hudisial a konfiská dokumentashon i tambe loke ta yama “gegevensdragers” manera telefon, laptop i kompiuter, importante den kuadro di e investigashon di Landsrecherche (LR) Korsou.


text:
ORANJESTAD – Dia 4 di juli 2017 señor John Mahboeb di Interpoint hunto cu Directora di DIMAS señora Kathy Ruiz-Paskel a haci entrega oficial di certificadonan di e curso basico di e Maneho di Admision na e trahadonan di DIMAS.
E curso basico pa e maneho di admision a wordo duna den e lunanan di maart te cu juni 2017 na e empleadonan di DIMAS cu tin e responsbilidad pa traha decision riba peticionnan pa un permiso di estadia.
E empleadonan cu ta atende publico y recepcionistanan tambe a ricibi curso separa enfocando riba e abilidadnan cu mester tin of adkiri pa garantisa e amabilidad con pa trata cu cliente di DIMAS na un manera mas servicial. A haci uzo di e metodo di duna feedback riba videonan tuma for di practica na DIMAS mes.
Ambos curso a finalisa cu un prueba (eindtoets) final.
E cursonan aki a wordo prepara y facilita door di, señor Roberto Uding (Interpoint/VKA) conhunto cu señora Jacqueline Harewoord (DIMAS)
Durante di e programa di capacitacion interno aki, e empleadonan di DIMAS a firma tambe un contrato di compromiso. Den e contrato di compromiso e empleadonan di DIMAS a haci un compromiso di con nan ta bay sigui traha den e organisacion. E compromisonan den e contrato aki a wordo formula dor di e trahadornan mes. Compromiso manera amabilidad pa cu cliente, tuma decisionnan corecto, duna y ricibi feedback na otro, ta algun di e compromisonan cu e trahadonan a haci.
Na final di e ceremonia di entrega di certificadonan, un version completo di e contrato di compromiso a ser entrega door di empleadonan na e Director di DIMAS, señora mr. K. Ruiz-Paskel y na Director interino, señor Mario Wever.
DIMAS ta hopi contento cu e progreso unda actualmente mas cu 90% di e peticionnan haci na 2017 a haya un decision dentro di e termino di 12 siman. Tambe a logra atende casi tur peticion atrasa cu ta data di 2016.


text:
Importante pa muchanan keda proteha contra malesanan contagioso
ORANJESTAD, Aruba – 11 november 2020: Manera tur aña campaña di vacunacion escolar tey atrobe. Seccion Cuido Salud Hubenil (JGZ) di Departamento Salud Publico (DVG) actualmente ta pasando tur scol preparatorio, basico y special pa ofrece vacuna na cierto grupo di mucha segun e programa di vacunacion nacional. Durante pandemia di coronavirus ta importante pa keda vacuna muchanan pa asina evita cu otro malesanan contagioso por lanta cabes. Aki ta referi na e vacuna ‘DKTP’ contra difteria, kinkhoest, tetanus y polio y ‘MMR’ contra cacheton, sarampi y sarampi Aleman. Tambe lo ofrece vacuna ‘HPV’ contra e virus papiloma humano cu por causa cancer na boca di matris.
Cinco grupo di mucha ta bin na remarca pa un of mas vacuna:
Mayornan cu tin yiu den un di e gruponan menciona lo ricibi un carta cu mas informacion via scol si en caso e mucha falta vacuna segun registracion na DVG. Den e carta lo specifica cua vacuna e mucha falta y lo pidi permiso di mayor pa vacuna e mucha na scol. Si tin e buki geel di vacunacion por manda esaki hunto cu e carta di permiso y lo nota esaki den e buki. Si no tin e buki mas, e mucha lo haya un otro comprobante di vacunacion. Seccion Cuido Salud Hubenil ta traha conhuntamente cu Wit Gele Kruis y tin record di vacunacion di tur mucha digitalisa. Asina por garantisa cu tur mucha ta proteha debidamente.
Tur mucha tin derecho pa crece y desaroya bon di salud. Cuido y proteccion di nos muchanan ta un responsabilidad di nos tur. Ban percura pa muchanan na Aruba ta bon vacuna!
Pa mas informacion por tuma contacto cu Seccion Cuido Salud Hubenil na 522-4200 of jgz@despa.gov.aw
of “LIKE” Directie Volksgezondheid riba Facebook pa keda informa.


text:
Cancela aña pasa pa prome biaha desde Segunda Guera Mundial, e Festival di Cine di Cannes ta bek. Organisa na e ciudad turistico mas seductor di French Riviera, e festival anual ta un fecha cu no por perde riba e calendario di e industria cinematografico, estrenando e peliculanan cu un exito enorme, desde ‘Pulp Fiction’ te ‘Taxi Driver’.
Pero cu su espectacular red carpet y e celebridadnan cu hopi biaha ta yega den yate di luho, Cannes ta trata tanto di moda como di cine. Y un aña despues di e pandemia di Covid-19 a laga e Promenade di e Croisette casi bashi, e famoso boardwalk ta mes briyante y glamuroso manera semper.
· Bella Hadid a luci un elegante trahe vintage di Jean Paul Gaultier
· Andie MacDowell a bisti un shimis columna di Prada decora cu payet silver
· Adrien Brody a bisti un suit preto di Dior
· Eva Herzigová, e famoso supermodel a bisti carson preto di payet di Alberta Ferretti cu un blusa blanco
· Timothée Chalamet a briya den un suit silver di Tom Ford y su bril di Celine
· Lorena Rae, cu ta un modelo Aleman a luci un bisti elegante di Elie Saab
· Nidhi Sunil, e modelo di India y ‘gendercide activist’ a luci un creacion di Maison Rabih Kayrouz
· Leonie Hanne, e influencer Aleman a luci un shimis di twil di Nicole + Felicia Couture den sage green
· Spike Lee a bisti un suit ros intenso di Louis Vuitton y Air Jordan 1 PE sneakers
· Candice Swanepoel cu su carisma como modelo a luci un shimis blanco Etro halterneck
· Jodie Turner-Smith a capta tur mirada cu un shimis di Gucci cu un saya di pluma den dos tono
· Izabel Goulart, e modelo Brasileña a pose den un halter-neck jumpsuit di Etro
· Carla Bruni, famoso supermodel a bisti un shimis estilo columna di Saint Laurent
· Jeanne Damas, modelo y entrepreneur a luci un shimis preto chic di Christian Dior


text:
All posts tagged "Damas"
-
Division Damas/ 6 months ago
SV Britannia, campeon un biaha mas ganando SV La Fama 4-0 den final di torneo “Festival Damas”
E ekipo femenino di futbol mas dominante di Aruba den e ultimo decada aki, e “Lady Pumanan” di Piedra Plat, ta...
-
Division Damas/ 3 years ago
SV Arsenal y SV Dakota a empata den nan prome wega
E campeonato 2018-2019 di Division Femenino a inicia cu e encuentro entre SV Dakota y SV Arsenal. E prome wega di...
-
Futbol Aruba/ 3 years ago
E di dos edicion di Futbol Aruba Ballon d’Or campeonato 2017- 2018 a bira un realidad riba un anochi emocional
E evento di Futbol Aruba Ballon D’Or 2018 a bira realidad den su di dos edicion. Riba e anochi aki Aruba...


text:
Proyecto “Veilige School” reactiva
Na aña 2011 a lansa e proyecto “Veilige School” firmando un protocol cu un grupo grandi di stakeholders. Fundacion Maatschappij en Criminlaiteit (FMC) a publica e prome guia pa scolnan avansa na 2012, pero e concepto ta pa tur scol na Aruba.
Oficialisacion di Papiamento
Awe ta recorda cu 12 aña pasa Papiamento a bira idioma oficial di Aruba. Dia 21 di mei 2003, Parlamento di Aruba a aproba e ley di idioma oficial. Den e 12 añanan aki a haci hopi trabou respecto Papiamento tanto como materia den enseñansa como e idioma nacional.
Youth Engaged in Sustainability (doc)
National Youth Study
2015Scroll To Top


text:
Reglamento di examen AVO 2021
E aña escolar aki tambe e coronacrisis (COVID-19) tabatin un impacto grandi riba enseñansa. Pa e motibo aki Hulanda a adapta algun regla pa brinda oportunidad mas amplio na e candidatonan di examen 2021.
Dia 9 di maart ultimo, Minister di Enseñansa, Ciencia y Desaroyo Sostenibel (Lampe) a aproba e contenido di e “regeling examens algemeen voortgezet onderwijs (AVO)” pa aña escolar 2020-2021. Esaki ta basa riba e cambio/decisionnan tuma na Hulanda.
Cambionan
Algun diferencia:
- E “centrale examens” por wordo reparti den e prome (1) y di dos (2) “tijdvak”.
- E candidatonan ta haya un “herkansing” extra pa e “Centraal Examen” (CE).
- E candidatonan ta haya e posibilidad pa exclui e cifra final di un (1) materia (“eindcijfer” di un “vak”). Esaki no por ta un “kernvak” Hulandes (Nederlands), Ingles (Engels) ni Matematica (Wiskunde).
Mas informacion
Lesa mas tocante e reglamento di examen 2021:


text:
Ku programa aki Lo bo ta bahando sigur 1.2kg pa 2.2kg tur siman.
E programa aki ta kontene 3 produkto/servisio:
Bo ta baha peso, komiendo dushi, variá, sin keda ku hamber, sin sufri.
- BMS detox tea
- BMS meal plan
- Support di BMS team
BMS Detox Tea
BMS Detox tea, ta un te 100% natural, i organiko. E ta un meskla i balanse adekua di Tulsi, spearmint, Basil, Rosehips, lemon myrtle, linden blossoms, green tea, i ginger root.
E ta bini ku su BMS meal plan i Support di BMS team. Su funshonnan ta entre otro:
-
- 1. Hisa bo metabolismo i dunabo energia
- 2. Baha strès, i baha hormonanan ku ta strobabo di baha peso.
- 3. Detoxifika bo kurpa i promove perdida di peso.
- 4. Baha cravings i gana di kome sin hamber.
- 5. E no ta mandabo baño. Pero si bo sa tin problema pa bai af, e ta yuda ku esei.
- Bo ta risibi 28 pakete di te, kual bo ta huza 1 paki, 2 bia pa dia.
E ta optenibel solamente den pakete huntu ku 1 di su vershonnan di BMS meal plan i support di BMS team pa 1 luna.
BMS meal plan
E ta pa hendenan ku ke baha di peso komiendo, NO sufriendo!.
Bo meal plan ku bo ta risibi ta un meal plan ku ta kuadra ku bo peso, edat, estatura i sekso i e strategia di nos kompania Biba mas salú (BMS).
Esei ta pa garantisa ku bo lo baha di peso na e manera mas adekua pa bo.
- Tur meal plan lo tin 7 diferente menu di breakfast, lunch, dinner i snacks. Pa bo huza 1 siman. I ripiti pa 1 luna.
- Tur meal plan lo tin kumindanan dushi i variá.
- Ora bo risibi bo Meal plan. Bo por pidi remplaso pa tur loke bo no ta kome. Uniko produktonan obligatorio ta Pan, Aros i Batata.
- Nos ta adapta bo BMS detox tea huntu ku bo BMS meal plan pa bo ta bahando 1.2kg pa 2.2kg tur siman.
- Tin 6 meal plan den e proyekto aki. (6 nivel). Bo ta kumpra 1 tur luna. Ora bo yega na bo peso ku bo ke yega, bo ta stop.]
Reglanan.
- Nos ta duna adaptashon/kambio riba tur kuminda, menos pan, aros, batata. Eseinan ta produktonan obligatorio pa bo plan bai bon.
- Nos ta komunika solamente via e-mail. bibamassalu@gmail.com
- Por dura entre 0 pa 48 ora prome nos yega na bo mensahe.
Lokenan bo mester tin.
- Un mashin pa pisa kuminda
- Un mashin pa bo mes pisa ariba.
Kosto (Preis).
-
- Bonaire:
- $43,50 pa Nivel 1 ku BMS detox tea
- Por paga via banko, paypal of Western Union.
- Denter di 48 ora bo ta risibi bo BMS meal plan via e-mail.
- Djamars aki bo ta risibi bo BMS detox tea na Dividivi
- Bonaire:
Despues ku bo Manda bo aplikashon Nos lo manda tur info pa bo por hasi bo pago.
Asinaki bo ta hasi bo aplikashon:
- Klik e link aki bou, i yena e formulario.
- Denter di 1 ora nos lo manda un e-mail ku sobra instrukshon.
- Si bo no risibie, pofrabor wak den junk/spam.
Si bo tin pregunta mail nos na: bibamassalu@gmail.com


text:
Comision di Husticia a reuni cu Sindicato di Bombero
Awe mainta como presidente di comision di Husticia den Parlamento, a reuni cu Sindicato di Bombero. Ta asina cu siman pasa nan a manda un carta pa mi persona, den cual nan ta señala nan preocupacion pa algun aspecto di nan trabou. Esaki ta di tres biaha cu e comision di Husticia ta reuni cu e sindicato.
MATERIAL
E meta dicon Sindicato a solicita e reunion ta pa intermediacion pa nan preocupacion. Mayoria di e puntonan cu a wordo treci pa dilanti tin di haber cu material y infrastructura. Pues na momento cu trata presupuesto 2021 e comision di Husticia, hunto cu Minister di Husticia, lo haci e analisisnan necesario pa purba acomoda e recursonan necesario pa por adkeri e materialnan necesario pa cuerpo di Bombero.
PRESUPUESTO 2021
Locual a palabra cu sindicato SINBA ta cu na momento cu presupuesto 2021 yega Parlamento, e comision di Husticia lo invitanan un biaha mas den Parlamento, pa hunto analisa e parti di Brandweer y pa purba di acapara e prioridadnan cu nan a menciona den dje. Obviamente un ehercicio igual lo wordo haci tambe cu Minister di Husticia.
PA CONCLUI
Minister di Husticia a informa Parlamento cu DOW ta finalisando e e diseño di e “kazerne” nobo cu lo wordo construi na Santa Cruz. Esaki ta un proceso cu a wordo haci door di Sindicato for di 2007. Pa loke ta “perslucht” nos a informa Sindicato cu recien e pagonan aki a tuma lugar y e tanki nobonan lo yega Maart proximo.


text:
Dia 17 di September ta cuminsa “Siman di Kibra Silencio”
Quota International of Aruba ta sigui den su celebracion di su 25 aniversario, y ademas di e seminario cu ta tuma lugar diasabra proximo dia 15 di september, e campaña di conscientisacion pa cuido di oido di nos comunidad, cual ta Quota su conoci “Shattered Silence Week” of e siman di ‘Kibra Silecio” lo ta e siman cu ta sigui.
Siman di Kibra Silencio ta refleha riba e silencio cual un persona ta cay aden ora cu e no por tende nada mas cu su oido y ta perde e comunicacion total cu tur esnan rond di dje. Bo oido ta un di bo sentidonan cu ta determina un bon comunicacion cu otro.
Quota International of Aruba, tin como un di su metanan conscientisa nos comunidad y duna importancia pa cuido di nos oido. FEPO (Fundacion pa Esnan cu Problema di Oido) y SVb San Nicolas lo coopera cu Quota International of Aruba pa haci e test di oido den e siman di “Kibra Silencio”. Ta un siman den cual comunidad tin oportunidad pa haci e test di oido completamente gratis.
Como role model e aña aki Quota Aruba a honra Parlamento Hubenil cu lo bay join den e accion di conscientisa nos comunidad y enfoca riba e importancia di haci test di odio. A scohe Parlamento Hubenil pasobra e aña aki e focus lo ta bay ta ariba nos hobenan! Lema di e aña aki ta “Hoben, ta bo oido cuid’e”. Durante e siman di Kibra Silencio lo bay duna
oportunidad na e comunidad di Aruba pa haci e test di odio completamente gratis. Testnan ta cuminsa dia 17 September te cu 22 di September 2012. Testnan por wordo haci na oficina di Fepo na Eagle riba diahuebs 20 y diabierna 21 di
september, for di 8:00 di mainta pa 12:00 di merdia y di 1:00 di atardi pa 4:30 p.m.
Tambe por haci test na SVb San Nicolas dialuna dia 17 te cu diabierna 21 di september, for di 09:00 te cu 4:30 p.m.
Pa un cita por yama durante oranan di oficina.
Telefoon di Fepo: 583-1016 of SVb: 527-2708.


text:
APERTURA DI E PROME FASE DI VELD DI ESTRELLA
Prome Minister Evelyn Wever-Croes hunto cu demascoleganan a asisti na e apertura di e prome fase di veld di Estrella. Un proyecto bunita cu ta desaroyando na bienestardi deporte y di nos muchanan. Pa Gabinete Wever-Croesun di e prioridadnan ta bienestar di nos muchanan y p’eseyta considera importante pa inverti den deporte pa asinaduna nos muchanan mas opcion pa un miho futuro evitandocu nan ta constantemente riba caya.
E proyecto aki a wordo financia door di “maatschappelijkecontributie” cu ta un contribucion na sociedad cu ta wordoduna door di desaroyadornan di proyectonan grandi naAruba. E contribucionnan aki ta wordo reparti den diferentearea cu ta innovacion, cultura y deporte. Na su turno e ministerio encarga ta aloca e fondonan na e diferenteproyectonan cu ta bin na remarke. Riba e fondo aki, Premier Wever-Croes a anuncia cu tin un control financieropa asina garantisa cu e fondonan di e “maatschappelijkecontributie” a ser uza debidamente. Unabes e control akikeda cla lo tin mas fondo pa aloca pa asina por sigui cumplicu e proyectonan grandi nos dilanti.
Prome Minsiter na e ocacion a gradici e directiva y henter e comite di Estrella, Benchi Werleman, Michel Lopez y Edgard Vrolijk cu a hunga un papel hopi importante den haci e proyecto aki posibel. Deporte sigur ta un factor hopiimportante den e desaroyo di nos muchanan. PromeMinister ta sumamente contento di por contribui pa aisnanos muchanan tin un miho futuro.


text:
PLATAFORMA SKLABITUT I HERENSIA DI SKLABITUT
PLATAFORMA SKLABITUT I HERENSIA DI SKLABITUT
_______________________________________________________________
Djasbra awor, 1 di yüli, ta Dia di Emansipashon.
Ta e fecha ku nos ta konmemorá ku dia 1 di yüli 1863, sklabitut a keda abolí na Kòrsou i tur parti di Reino Hulandes.
Riba e fecha aki, Plataforma Sklabitut i Herensia di Sklabitut, den koperashon ku gobièrnu di Kòrsou, ta duna realse na konmemorashon di 154 aña abolishon di sklabitut kombiná ku bahamentu di bandera riba prome di yüli.
Pa hopi aña kaba paisnan ku tambe a konosé sklabitut, ku sosten di UNESCO, ta konmemorá e fecha di abolishon, konsiderando esaki komo un momentu históriko kaminda a kibra ku un sistema inhumano di opreshon i eksplotashon di hende dor di hende.
Mester konsiderá abolishon di sklabitut komo un paso importante den e proseso di emansipashon di pueblonan ku a biba siglonan largu bou di e sistema di sklabitut i komersio di katibu.
Pa e motibu aki nos tambe na Kòrsou ta pone atenshon na abolishon di sklabitut ku a tuma lugá riba 1 yüli 1863.
Nos mester konmemorá e fecha históriko aki pa motibu ku libertat i igualdat ta e balornan mas sagrado pa humanidat.
Konmemorashon di abolishon di sklabitut pues mester kontribuí pa nos:
• fortifiká nos konsenshi nashonal pa traha na nos propio bienestar
• bira mas konsiente di nos derechinan humano
• fortifiká nos kultura engrandesiendo nos konfiansa i balor propio i lanta un sentido di union bou di nos pueblo.
Plataforma Sklabitut i Herensia di Sklabitut huntu ku gobiérnu di Kòrsou, na 2013 a bai di akuerdo pa mara e fechanan di 1di yüli, Dia di Emansipashon i 2 di yüli, dia di Bandera, na otro.
2
Esaki, komokiera ku ta fechanan ku mester ser konsiderá komo momentunan importante den kuadro di nos proseso di emansipashon komo pueblo.
Ta fechanan kaminda nos mester reflekshoná riba nos mes komo Yu di Kòrsou, riba e kosnan ku nos mester hasi pa sigui riba e kaminda largu di emansipashon.
Den e kuadro aki riba djasabra 1 di yuli próksimo lo tin un programa di konmemorashon na Plasa Brion ku ta konsistí di palabranan di reflekshon tokante abolishon i emansipashon kombiná ku un pènel di hoben ku lo debatí riba e nifikashon di abolishon i emansipashon kombiná ku presentashonnan kultural. (mira programa anekso)
E programa ta kuminsá 6 or di atardi, despues di bahamentu di bandera, i ta dura te mitar di 9 di anochi.
Nos di Plataforma Sklabitut i Herensia di Sklabitut, konmemorando 1 yüli 1863 den kombinashon ku Dia di Bandera, ta spera di por sigui duna un aporte fuerte konmemorando mas fecha di importansia históriko pa di tal forma fomentá mas konsenshi históriko bou di nos pueblo.
Un pueblo ku no konosé ni ta aseptá su propio historia difísilmente por avansá pa logra mas i mas emansipashon.
Pa mas informashon:
Drs. Frank Quirindongo, Presidente di PSHS, Tel. 5226982
Drs. Jeanne Henriquez, miembro di Plataforma, Tel. 6669973
PROGRAMA SELEBRASHON DIA DI EMANSIPASHON 1 YÜLI 2017
18.30: Moderadó, Sr. Max Elstak, ta hasi apertura di e programa ofisial
18.35: Presidente di Plataforma Sklabitut i Herensia di Sklabit, Sr. drs. Frank Quirindongo
ta dediká algun palabra di reflekshon tokante nifikashon di abolishon i emansipashon
18.40: Minister di Enseñansa, Siensia, Kultura i Deporte, sra. drs. M. Alcalá-Walle, ta reflehá
tokante Dia di Emansipashon
18.45: Buskando nos identidat: deklamashon di Grupo Anaku Kuumba
19.00: Diskushon interaktivo ku 6 hoben krítiko tokante e pregunta:
• Kiko abolishon di sklabitut ta nifiká pa nos?
19.15: Video: Kiko ta rasismo i kon por traha pa logra mas emansipashon?
19.30: Kontinuashon diskushon interaktivol tokante e preguntanan:
• Kon leu nos ta den nos proseso pa emansipashon?
• Kiko nos por hasi pa hasi pa avansá mas den nos proseso di emansipashon?
20.00: Reflekshon di 2 adulto mayó tokante diskushon ku hobennan a base di nan propio
eksperenshanan
20.15: Palabra di konklushon di Presidente di Plataforma Sklabitut i Herensia di Sklabitut,
drs. Frank Quirindongo
20.20: Kanto di Aemy (Niafeliz)
=================


text:
E normanan finansiero ku ta ankrá den lei ta:
- Un Kuenta koriente sólido. Esaki ke men ku e Kuenta koriente mester ta den balansa òf ku entrada koriente i gastu mester ta igual;
- Gastu pa ku invershon por tin un défisit akseptabel. Esaki ta enserá ku pa finansiá gastu di invershon por fia sèn, basta e suma ku ta fia ta keda den e norma di interes ku por karga (rentelastnorm) i ku e Kuenta koriente ta keda den balansa;
- E norma di interes: E norma di interes ta enserá ku e karga di interes total den e aña fiskal no mester ta mas ku e suma ku ta ekivalente na 5% promedio di entrada generá den e 3 añanan anterior.


text:
Lagrima y flornan por seca y marchita pero su recuerdonan
y tur loke e la hasi pa nos lo keda graba pa semper den nos mente y curason.
Cu imenso dolor na nos curason pero conforme cu Dios su boluntad nos ta anuncia fayecimento cristianamente di:
Robert Daniel Oduber
*25-01-1948 – †09-10-2021
Na nomber di su:
Estimada esposa:
Sonia Oduber – Laclé
Su queridisimo yuinan:
Ryan y Alydia Oduber
Marisa y Dave van Zetten
Shindy Jacobs – Oduber y Gerry Jacobs
Su nieto y nieta nan stima:
Gael Oduber, Rai Oduber, Lara van Zetten y Charlie van zetten
Su queridisimo ruman nan:
Arnold Oduber
Lourdes Oduber
Edgar Oduber
Nelson Oduber
†Marianela Oduber
Mama di su yuinan:
Marcia Heronimo
Mescos yui:
Jonella van de Ree
Su Iha:
Jorge Leal y famia
Estimada tanta y Omonan, querida prima y primonan, sobrino y sobrinanan, swa y cuñanan, bisiñanan, amigonan y conocirnan.
Miembronan di Santana Catolico Pastoor Kraanwinkel.
Bon amigonan di cas: Don Humberto Correa
Demas Famia: Oduber, Laclé, Wever, van Zetten, Jacobs, Heronimo, Toledo, Leal, Portillo, Faro, Faarup, Correa.
Acto di entiero lo tuma lugar diabierna 15 di oktober 2021 na Misa Santa Filomena Paradera y despues saliendo pa Santana Catolico Pastoor Kraanwinkel. E defunto lo ta reposa for di 9’or pa 11’or di mainta na misa Santa Filomena.
Adres pa condolencia: Royal Funeral Home diahuebs 14 di oktober 2021 di 7’or pa 9’or di anochi.
Famia lo aprecia un donacion na stichting ‘HOPE’.
Lo bai tin un box disponibel den misa.
Nos ta lamenta cu despues di entiero nos no ta ricibi bishita na cas.
Nos ta pidi nos disculpa si den nos dolor nos por a lubida un of otro famia.